
MJESTO PREDGOVORA 

Matica društva »Hrvatska Žena« navršujući 20. godinu 
svoga života smatra, da će tom zgodom kao kulturno društvo 
najbolje upotpuniti svoju zadaću, ako objelodani zbirku izabranih 
pjesama svoje osnivačice Marije Kumičić, svijesna, da će tim pje¬ 
smama, koje svojini sadržajem kao i lakoćom sloga i zvonkošću 
stiha te obiljem istinskih i toplih osjećaja zauzimaju svoje posebno 
mjesto u današnjem pjesničkom stvaranju, naći živi odjek i su¬ 
sretljivi odaziv u svakom hrvatskom osjećajnom srcu. 

Akoprem »Hrvatska Žena« znade, da se u novije vrijeme 
i velika književna poduzeća — uslijed gorkih i žalosnih iskustva 
— žacaja i skanjivaju o svom trošku štampati čitave zbirke pjesama 
navodno i zato, što se »pjesme malo čitaju, a još manje kupuju*, 
unatoč toga ona bez straha lijepo opremljenom knjigom »PJESMOM 
KROZ ŽIVOT « izlazi pred hrvatsko općinstvo, nemogući vjero¬ 
vati ni dopustiti, da je u XX vijeku hrvatskom pjesničtvu odzvo¬ 
nilo, da je ono doživjelo slom. 

Cista, jasna, poletna, čuvstvena pjesma od vajkada je mo¬ 
ćan upliv vršila na sve slojeve hrvatskoga naroda i nailazila na 
srdačan, spontani odaziv. Tako je bilo i opet će biti. Pjesma hr¬ 
vatska vazda je svojom čarobnom moći razgarala hrvatske prsi 
11a neslućene podvige; ljubeće opajala milinom, mamila dragost i 
uzdahe, liječila krvave rane, tješila i blažila nevoljnike, nukala na 
milosrdje i oproštenje. Pjesma hrvatska budila je i probudila, di¬ 
zala i vSokolila plemenitim zanosom i najšire narodne slojeve na 
otpor proti surovoj i obijesnoj sili jačega; pjesmom se krunilo 
kraljeve, slavilo pobjede i pobjednike, u časovima klonuća ulijevalo 
nove nade, podstrekivalo hrabrost, čeličilo volju, ponos, izdržljivost 
i značaj. 

»Hrvatska žena« dobro znade, da zadaća pjesničtva nije 
samo da zabavlja, nego da i odgaja i poučava; da oplemenjuje 
ljudsku ćud, da u mlade duše ucjepljuje ljubav za istinu, dobrotu 
i ljepotu; da uči lako, dobrovoljno i strpljivo doprinositi i snositi 
žrtve za uzvišene ciljeve. »Zastava poezije treba daje čista i sveta«, 
naročito je istakao kritičar Preradovićevih pjesama, blagopokojni 
sveučilišni profesor Milivoj Srepel. Tu zastavu prigrlila je Marija 
Kumičić. I ako nema u njezinim pjesmama visoke filozofije i ki- 

ćenih fraza, u njima je »sve čisto i prozirno kao gorski potok, i 
zato šumi u njima vrelo čuvstvo kao gorska bujica«. 

Pjesmi je dužnost veličati krepost i uzvisivati pravdu, 
ali i jednakim zamahom bezobzirno udarati na zlo i rušiti ne¬ 
pravdu i tiraniju. Marija Kumičić uz svoga je muža u narodnoj 
borbi doživjela mnogo gorčine, pa nije čudo da se u gdjekojoj 
njezinoj pjesmi prelijala čaša gorkoga napitka. 

Dok je hrvatska pjesma čistini i istinskim zanosom slavila 
ljubav i iskrenim vrelim osjećajima razgarala u srcima starih i 
mladih otačbeničku vatru, dotle je ona bila vladarica vrlo mnogo 
tražena i vrlo rado čitana. Stare naše plamene pjesme stvarale su 
ne samo junake nego i heroje, s druge strane svojom su tanko¬ 
ćutnošću liječile rane i u časovima sreće i nesreće mamile suze 
na oči, koje tek onda postizavaju svoju svrhu i nalaze odjek u 
srcu čitatelja, ako najprije orose autorovo lice i potresu njegovom 
dušom. 

»Hrvatska Žena« svijesna svega toga, o 20. godišnjici 
»svoga života i kulturnoga rada, vedra ćela pruža Hrvatima i Hrva¬ 
ticama, naročito hrvatskoj mladeži, jednu »stotinu izabranih pjesama 
»svoje osnivačice Marije Kumičić u ukusno opremljenoj knjizi, 
kojoj sam naslov »Pjesmom kroz život« otkriva cijeli sadržaj. 

Vrijednost ovih pjesama neka ocjenjuju i prosudjuju sami 
čitatelji, a nadje li tko za »shodno, da i javno o njima izreče »svoje 
mnijenje i svoj »sud, pravednu če osudu kao i eventualnu pohvalu 
jednakim mirom primiti autorica kao i nakladnica. 

Matica društva »Hrvatska Žena«. 

MOJE PJESME 


Vi ste, pjesme, odsjev moje duše, 
Mojih čežnja, radosti i vaja; 

Vjeran tumač moga skromnog rada, 
Ogledalo mojih osjećaja. 

Moje želje — čeda vječne Pravde, 
Što mi srce do nebesa dižu, 

Kano kapi blagotvorne rose 
Na stranicah ovih se sustižu. 

Iz tih želja stvaraju se nade, 

Krasne bajne . . . tko da ih dohitir 
Moje nade! . . . Bože svemogući. 
Hoće P kada ispunjene biti? . . . 

Hoće, hoće! . . . Cijeli svemir bruji, 
Kad Hrvate spoji ljubav vruća, 

Jer uz Boga — Gospodara svijeta, 
Još je samo ljubav svemoguća. 

PRVI SUSRETAJ 

28. svibnja 1882. god. na proslavi 20. godišnjice 
hrv. pjev. društva „Kolo 44 u Zagrebu. 

U predvečerje duhovske nedelje 
— JoŠ sad se svega dobro sjećat znam — 
Ti vidje mene, ja ugledah tebe 
1 ljubav planu ko munjevni plam. 

Pred univerzom ,,Hram“ podignut b’jaše, 
Iskićen vijenci i barjaci vas, 

U njemu skladno orila se pjesma 
lz tisuć grla kao jedan glas. 

U nj svijet nagrnu, s bliza i daleka, 

Uz oca, majku bijah tuj i ja, 

Da slušam pjesmu, sladku razbibrigu, 

Za kojom duša čeznula mi sva. 

Gdje pjesma svoje slavila je slavlje 
Ko vatren Hrvat bio si i ti, 

1 na toj slavi uz pjesmu i glazbu 
Veseli, mladi spoznasmo se mi. 

Prekrasna noć je lebdila nad gradom, 
Kroz nju se vio gromke pjesme jek, 

U ,,Hramu“ pjesma spajala je srca, 

I odzvanjao punih čaša zvek. 

Sa novim jutrom ogranulo sunce, 
Velebno šireć zlatnih traka sjaj, 

A pusta radost točila se gradom, 

Ko da je Zagreb zemni postao raj. 

Ko jedna duša svuda bjasmo skupa 
Kud slavne pjesme vodio nas poj, 

I jutro, podne kao časak prošlo 
U sreći tad nam još ne slućenoj. 

U Maksimiru na cvatućem sagu 
Šarolik ljudstva skupio se roj, 

Iz šeststo grla silno, gromovito 
Razlijegao se veličanstven poj. 

Sa „Kioska" smo promatrali vrevu, 
Jezerca sjajna, lastavica lijet, 

Onamo dalje načičkana polja, 

Kličuć od sreće: divan li je svijet! 

U raskošnoj, prelijepoj uspomeni 
U srcu onaj ostao mi dan, 

A kašnje duša pitala se često, 

Je 1’ to bje zbilja, ili samo san? . . . 

Na nebu već su treperile zvijezde, 

1 žudjen lahor donosio hlad, 

I rosno cvijeće sladje mirisalo, 

Kad s Maksimira krenusmo u grad. 

1 sutradan bje nastavljeno slavlje, 

Ta naša pjesma slavila je pir! 

I tako dva su sjajna dana prošla, 

Ko da ih gorski otplavio vir. 

A nakon slavlja, zorom trećeg dana, 
Kad zadnji s bogom rekosmo si mi, 
Srce mi je preplavila tuga, 

Što tebe više neću vidjeti. 

Nijedne riječi prozborili nismo, 

Nehote ljubav što izlanut zna, 

A1 suze, što nam skočiše u oči, 

Otajna čuvstva otkriŠe nam sva. 

U dragi dom svoj kada se povratili, 
Ne nadjOh više sladki pokoj moj, 

Jer svedj su k tebi letile mi misli, 

I svuda tražili lik premili tvoj. 

Na javi snivah, u snu tebe slušah, 

O čarili mora kako zboriš mi, 

O gordili stijena, što ih more pljuska, 
Pitomih strana, kršnih vrleti . . . 

O tebi pričah mojim ružam milim, 

Jer kome drugom da svoj kažem jad? 
I lahor snubih, kad zaplovi zrakom, 
Moj pozdrav neka odnese ti tad. 

1 tiho neka oko tebe kruži, 

Još tiše javi brigu srca mog, 

1 Ijuven miris mojih ruža bajnih 
Nek’ meko stresa vrh uzglavlja tvog. 

Od tebe opet k meni se povrati, 

I šaptom tajnim donese mi glas, 

Da tvoje srce s vruće želje gine, 

Da vječnim vezom ljubav spoji nas. 

Nedelje jedne jutrom šetali baščom, 
Gdje granat orah rasprostirao hlad; 
Pred žarkim traci sunca usijana, 

Pod njegvo granje zaklonili se tad. 

Na klupčicu se pod njim spustili malu, 
Da snatrim, gje si, što li radiš mi? . . . 
Najednom kućna škrinula su vrata, 

Na kućnom pragu zastao si ti. 

Tarući znoj sa uznojena čela, 

Vesela lica u moj si ušao dom, 

Okitiv se u zapućku kaputa 
Najljepšim cvijetom — ružom rumenom. 

Opaziv tebe uzbuni se srce, 

1 lupat zače, da mi stao dah 
Od milja, sreće, dragosti, miline, 

Što onaj me je prožimala mah, 

Kad nade, što mi opajahu dušu, 

I tajni snovi mladog srca mog, 

1 želje, što ih bujna mašta stvara, 
Skupljajuć čare raja snivanog, 

Dolaskom tvojim sve postade zbilja, 

Jer s tobom htjedoh svaku dijelit kob, 

1 s tobom radit za Hrvatsku dragu, 

U njenom krilu da zaslužim grob. 

NEMA RIJEČI . . . 


ISPOVIJED 


Kad ti htjedoh odkrit 
Misli moje tajne, 
Smišljala sam riječi 
Poezije bajne, 

I listala knjige 
Raznih umnih glava, 
Ali sva potraga 
Bila mi badava. 

Nadjoh riječi sladke, 
Srdačne i mile, 

Ali sve te riječi 
Već su ostarile. 

Pronaći sam htjela 
Riječi sasvim nove, 
Da predočim tebi 
Moje čarne snove, 

Sto ih duša stvara 
Kad pomišlja na te, 
Kad mi srce igra, 
Preduć sanje zlate. 

Ali nigdje riječi 
Za te misli moje, 

No i bez tih riječi 
Zna ih srce tvoje. 


I. 

Bez ljubavi tvoje, dušo, 

Moj bi život sličan bio 
Stablu, kom je udar groma 
Kitne grane polomio. 

Bez ljubavi tvoje, dragi, 

Pust bi sav taj svijet mi bio, 
Ko da ga je jednim mahom 
Plamen lave podušio. 

II . 

Odkad, dragi, tebe poznam, 
Miriši mi svaki cvijet; 

Svako lice mi je bolje, 

Veseli me cijeli svijet. 

Jer u tvoje dobre oči, 

Prelio se cijeli svijet, 

1 mirisom tvoje duše 
Zadahnuo svaki cvijet. 

UVIJEK MISLIM NA TE 

i 

Kad se šumom verem, 

Gdje ptice pjesme slažu, 

U proljetnom nakitu 
Nam brijeg i dol se kažu; 

Kad zlatno sunce sije, 

I lahor hvojke njiše, 

Kad narav sva oživi, 

Životom novim diše; 

Kad cvate glog i ruža, 

I lipa, jasmin bijeli, 

A vjetrić im raznaša 
Miris kroz svijet cijeli; 

Kad mi duša sniva 
Želje nepoznate, 

Moja nado mila, 

Uvijek mislim na te! 

Kada val za valom 
Sumeć se prelijeva, 
i kad bljesk za bljeskom 
Groznim plamom sijeva; 

Kad oblaci crni 
Nebom se povlače 
I zrnjem ledenim 
Zemljicu harače; 


Kad spokojno more 
Grozom uzavrije, 

Pa onako bijesno 
Kršne hridi bije; 

Sve strahote kada 
U jedno se sjate, 
Uvijek, sunce moje, 
Mislim samo na te! 


KUDA, KAMO . . . 

Ko lagan leptir s rumene ruže, 
Od mog se srca odkinu ti. 

On se leprŠeć visoko krili, 

Ta šta će njemu varavi svijet. 

Ti se od srca odkinu moga, 
Kud li te želja zanosi let? 

Mani se svijeta, siroto moja! 
Sreća je samo, gdje vlada mir. 

Smjeraš li ipak nekuda krenut, 
Jeniu momu pani na grud. 

On će u svoje srce te shranit 
Ko milog bića najsladji dar. 

CVATI RUŽO! 


MOJE CVIJEĆE 


Cvati, cvati, ružo mila! 
Krasan već se blista maj. 

Iz zimskog te sanka prenu 
Mladog sunca divni sjaj. 

Ako li ćeš procvjetati, 

Brižno ću te njegovati: 
Rosom ću te zalijevati, 
Stručak svilom povijati. 

Na prozor ću tebe stavit. 
Tamo dragog ćeš pozdravit; 
Kad se trudna posla lati, 

Ti mu stani mirisati, 

Tvoj ga miris nek opoji, 
Duh razvedri, upokoji, 

Da sve, što mu pero piše, 
Tvojim čar om zamiriše, 

Da uživa narod moj! 

Cvati, cvati, ružo mila, 

Siri sladki miris svoj, 

U tvom čaru miloduhu, 
Uživat će dragi moj! 


Kad u zoru baščom šećem, 

I razgledam cvijeće svoje, 
Pitam srce, da mi kaže, 

Sto najvoli zlato moje. 

Karanfile ii’ bosilje, 

Ili ruže rascvjetane: 

Žute, bijele ii’ rumene, 

Biser rosom poškropljene. 

Nestašno mi oči blude 
Po tom cvijeću ubavome, 

Sve bi u pest skupit htjela 
I poletjet k dragom svome, 

Da ga prospem po uzglavlju, 
Gdje mi dragi sladko snije . . . 
Miris cvijeća, dragog sanak, 
Eto divne harmonije! 

RAZGOVOR S RUŽOM 


Spavaj sada, ružo moja, 
Okrijepi se zimskim snom ; 
Kad proljeće novo svane, 
Novi život svud nastane, 
Tad se i ti iz sna preni, 

1 okiti struk mileni 
Odoricom rumenom. 

Pokraj tebe, ružo mila, 

Setat će se dragi moj. 

Ako li kraj tebe stane, 

Mah potresi svoje grane, 
Mirisom ga tad podraži, 
Rumenilom Čuvstva blaži, 

Da uživa dragi moj! 

Ali tada, ružo sladka, 

Ubrat će te dragi moj, 

I na srcu svom te nosit, 
Tobom krasnom se ponosit, 
Samo nemoj uvenuti. 

Nemoj prestat mirisati, 

Da je sretan dragi moj ! 

PODJIMO! 


Hajde, dušo, podjimo onamo, 

Gdje Jadran sinji s obalom se ljubi; 

Pod stijenom lomnom u dubokoj špilji 
Gdje divlji golub golubicu snubi. 

Vodi, dragi, vodi me onamo, 

Gdje zelen lovor razpleo je grane, 

Gdje jačom snagom sunce krvcu žari, 

Gdje more bije hridi izlizane. 

Povedi me, ljubljeni onamo, 

Gdje vjetar s morem gromku pjesmu sklada; 
Na golom kršu, stravičnoj pećini 
Gdje ovce čuva pastirica mlada. 

U tihu zabit sklonimo se, dragi, 

Gdje ljudski glas se nikada ne čuje, 

Tek stenjak svoju nježnu pjesmu pjeva, 

Kad kosovicu svoju izčekuje. 

Ilajd’mo, dušo; pod okriljem božjim 
Živit ćemo ko ptice i cvijeće, 

I sretni biti u prirode krilu, 

Jer plač ni smijeh nas ljudski bunit neće. 

V MAKSIMIRU 

PRI NEGDAŠNOJ »MIRNOJ KOLIBI« 


Za mladosti naše 
Smo v Maksimir došli; 

Po mosteku belom 
Prek jezerca prošli, 

Sećaš li se još? 


Tak smo vu gustu 
Sumu dospeli, 

1 v „Mirnu kolibu" 

Trudni se seli, 

Sećaš li se još? 

Pred nami potočec 
Se bistri razlejal; 

Čist, kak da si travu 
Srebrom polejal, 

Sećaš li se još? 

I navek je šuškal, 

Kak da se spomina, 

I puno kajčesa 
Povedat nam ima, 

Sećaš li se još? 

Najemput iz grma 
Slaviček je skočil, 

Vu vodicu bistru 
Svoj klunek natnočil, 

Sećaš li se još? 

Komaj si grlašce 
Razhladil je gladko, 

Zenkici svojoj 
Zapeval je sladko, 

Sećaš li se još? 

I sunce je zašlo, 

Mrak je nastajal, 

A ftiček nas dragi 
Još s pesmom opajal, 

Sećaš li se još? 

Najenkrat je k njemu 
Ženka zletela, 

1 klunek svoj mali 
Vu njegov dela, 

Sećaš li se još ? 

Popevki tad njegvoj 
Bil konec i kraj, 

V lubavi svojoj 
Uživajuć raj ! 

Sećaš li se još? 

Ni dihati onda 
Nesmo mi šteli, 

Kaj v velikoj sreći 
Ne bi ih smeli, 

Sećaš li se još? 

Lublenja gda im već 
Dosta je bilo, 

Glavice su drage 
Stisli pod krilo, 

Sećaš li se još? 

I zaspali sladko 

V šumice krilu, 

I senjali morti 
Kak lepo im bilo, 

Sećaš li se još? 

Baš onda se mesec 
Naluknul črez granje, 

I v srcu ti zbudil 
KajkakŠne sanje, 

SećaŠ li se još? 

Pa spružil si ruke, 

Da k sebi me zvineš, 

I srčece moje 
Na svoje privineš, 

Sećaš li se još? 

A1 pogled i kretnja 
Glavice moje 

V jen hip obuzda 
Se željice tvoje, 

Sećaš li se još? 

I strah te prevladal, 

Da j’ došlo do loma, . . . 

Ti spustil si glavu 
I pratil me doma, 

Sećaš li se još? 

Pa išli smo tiho, 

— Bez reći i glasa — 

Ti bil si pokunjen 
Bez nade do spasa, 

Sećaš li se još? 


I meni pri srcu 
Baš lehko ni bilo, 

Pak sem skrivečki 
Te gledala milo, 

Sećaš li se još? 

Za lehku noć k tomu 
Sem ruku ti dala; 

Ti si ju kušnul 
I šepnul mi: fala! 

Sećaš li se još? 

A zutra, gda znova 
Smo se zestali, 

Kaj včera je bilo 
Nesmo već znali, 

Sećaš li se još? 


SANJA 

U snu vidjeh, da je sinje 
Uzavrelo more, 

Da se vali propinjali 
Kao Silne gore. 

Morem čamac plovio je, 

U njem ti si bio, 

Bijelo jedro i kormilo 
Već ti orkan polomio — — 
Užasniji tad su vali 

I 


Nasrtali . . . 


Gledajuć te, svedj mi nove 

Nad sve gordi val se digo, 


Navirahu suze, 

Grozne ralje raztvorio, 


Od radosti, što te k sebi 

Bijesno tresnu o čun mali, 


Dobri Bog ne uze. 

I u tren ga poklopio . . . 

Bože sveti! dobri ljudi 

Priskočite! 

i 


Pomozite! 

Dragoga mi izbavite! 


OD SRCA K SRCU 

Vikat htjedoh — — — 

Al’ mi grlo stegnulo se 


i 

Od muke i straha, 



U žilama krv mi stala, 


Tu je cvijeća: smilja i kovilja, 

I ostali bez daha . . . 


Mažurane, mirisnog bosilja, 

U to noć je izmicala, 


Karanfila i bijelih djurdjica, 
Potočnica i rujnih ružica, 

Tjeralo ju sunce, 


Sve to cvijeće u vijenac ću sviti 

Zlateć more uspavano 


1 gorske vrhunce . . . 


Tvoje čelo njime okruniti, 

I u našu ložnicu je 


I taj vijenac najdražih mi sanja 
Moje srce tvojemu poklanja. 

Zavirilo milo, 


II 

Pa me svojim zlatnim traci 

Iz sna probudilo. 

X 

O, lahorče mileni, 

Obazreh se, ugledah te, 


Upij miris ljuveni, 

Blaženo si snio, 


Sto ga ruža izdiše, 

Ko najsladju da ti želju 


Kad se rose nasiše. 

Bog je izpunio. 



Od ganuća suze su mi 


Zatim prhni, lahore, 

Potekle niz lica, 


Pod mog dragog prozore, 

A iz duše poletila 


1 hladi ga nečujno, 

K Bogu zahvalnica . . . 


Neka spava sladjano. 








III 


VI 


\% 


Tvoje su mi oči 
Dva dragušna cvijeta, 
Bajno što mi cvatu 
Zimi ko sred ljeta. 


Sto je ljubav? . . Nježan cvijetak 
Jedan što tek živi dan? 

If opojno kakvo piće, 

Ili samo tlapnja, san? 


Tvoje su mi oči 
Dva tumača živa, 
Radosti i boli, 
Sto srce sakriva. 


Je li ljubav sladka varka, 
Što otimlje srcu mir? . . 
Naša ljubav pravoj sreći 
Nepresušni jeste vir. 


IV 

Tu na moje srce, dušo, 
Nagni svoju glavicu, 

A okolo vrata savij 
Umornu ti ručicu. 


VII 

Ako si već usnuo, 
Spavaj, spavaj milo 
Sutra ćeš mi pisati, 
Što ti se je snilo. 


Odmori se na mom krilu 
Ko bezbrižno djetešce, 

Kad ćeš usnut, tiho, tiho 
Ljubit ću ti očice. 

V 

O, kad bi ti, ružo mila, 

Car ljubavi razumila, 
Neprestano ti bi evala, 
Najdivnije mirisala. 

Tvoj bi miris tajnim letom 
Raznosio lahor svijetom . . . 
Kraj mog dragog kad bi stao, 
Sav bi miris istresao. 


Sanak blagi neka ti 
Naša ljubav kiti; 

Za me brigu ne vodi, 

Tvoj me andjel štiti! 

VIII 

Što si stao, krnj-mjeseče, 
Pred mojimi prozori? 

Želiš vidit, kako dragi 
Posut će me cjelovi? 

Zalud čekaš, zalud zuriš, 
Ništa nećeš viditi, 

Bez svjedoka, znaj, najsladji 
Njegovi su cjelovi. 


24 


25 

















JX 

Ne cjelivaj, sunce žarko, 
Moju ružu rumenu; 

Tvoj je cjelov živi plamen, 
Spržit će ju slabašnu. 

S cjelova će tvog uvenut 
Krasna moja ružica; 
Osvježit je neće moći 
Ni nebeska rosica. 


Zašto si se, srce moje, 
Uzbunilo tako? . . 

Mejdan djelit s mojim prsi 
Neće bit ti laho. 

Oklop tvrdji od čelika 
Moje su ti grudi ; 

Ne lomi je, jer te štite 
Od laskavih ljudi. 

XI 

Sretna li sam, ti me pitaš 
Utješljivim osmješkom, 

Pa sve bliže i sve jače 
Privijaš me srcu svom. 

Sretna li sam, Bože dragi, 
Uprav sretna kao ti, 

Dok Hrvatsku našu stežu 
Neželjeni okovi. 

XII 


U tvoj hajd’mo zavičaj 
Na žal sinjeg mora, 

Uz podanak vrletnih 
Krševitih gora. 

Učka gdje je kamena, 
Sisol tajinstveni, 

Skromna gdje se maslina 
Uvijeke zeleni. 


UZALUD . . . 

Slavulju reci, da ne pjeva sladko, 

Kad ženku svoju u lugu dozivlje, 

I moru reci, neka se ne pjeni, 

Kad vjetar vale razigra mu življe. 

Zabrani srni, plaha da ne bježi, 

Kad lovac za njom u potjeru skače; 

I srcu kaži, neka bude mirno, 

Kad s ljubavi je zakucalo jače. 

Daj, reci suncu, da se zastre tminom, 

Dok vedro nebo milotom odsijeva; 

1 jeki kaži, da se ne razliježe, 

Kad pastir gorštak zvonkim glasom pjeva. 

I krvožednom u prašumi tigru 
Naloži, da se grabeža okani; 
JoŠ oku reci, suze da zatomi, 
Kad velja tuga srce ti izrani. 


Uživalo sunce zlatno, 
Uživale ružice, 

Ali nakon milovanja 
Venut stale latice. 


Leptiru kaži, ružu da ne ljubi, 

Kad željom tjeran na nju divnu sijeda; 
Zabrani misli, k tebi da ne hrli, 

Kad od tebe mi odkinut se ne da! 


PROLAZNOST 

Jednog jutra u bašči sam 
Kraj studenca sjedila, 

I prekrasne svoje ruže 
Pred sjenicom motrila. 

Na laticah i na lišću 
Sjala im se rosica, 

Ko na lišcu nevinašca 
Izplakana suzica. 

Jasno sunce ogranulo, 
Krasan dan najavilo — 
Oh, kako je zaigralo, 

Kad je ruže spazilo! 

Žarki traci povrh ruža 
Čarobno su treptili, 

1 zlaćane pletuć vijence 
Moje ruže krunili. 

I tek lahor zalavori, 

I potrese grančice, 

Na zemlju su list za listom, 
Srunile se ružice. 

Motreći ih još sam dugo 
Kraj studenca sjedila, 

I smućenim osjećajem * 
Na prolaznost mislila . . . 


JESEN 

Suho lišće trepti, 
Lelija se granje, 
Sumom ko da leti 
Bolno uzdisanje. 

Kroz prostore zračne 
Jata ptice lete . . . 

O, putujte sretno 
Do žudjene mete . . . 

SVE PROLAZI . . . 


Tvoje prsi kitila bi rado 
Karanfilom i bosiljkom nježnim, 

Ali naše uvenulo cvijeće 

Spava sada pod pokrovom sniježnim. 

Sve prolazi ... pa i mladost lijepa 
Kano cvijeće u jeseni vene, 

S najljepšimi mlade mašte snovi 
Još nas vežu samo uspomene. 

Našim ružam grobak izkopasmo, 

Da ih zemlja od studeni štiti; 

AP će one — kad proljeće svane, 
Pomladit se, mnogo ljepše biti. 

Pokrov leden otopit će sunce, 

Ptice pijevom slavit pramaljeće, 

Mlada zora iz mirisnih grudi 
Biser-rosom zalijevat će cvijeće. 

Karanfil i bosiljak zeleni 
Procvasti će pokraj ruže moje, 

A Bog znade, hoću li još kada 
Njimi kitit drage prsi tvoje. 

Mrazno inje glava nam se hvata, 

Naše ljeto ka zapadu kreće; 

Milo cvijeće probudit će sunce, 

Naše inje otopiti neće . . . 

PROLJEĆE 


Kad proljetni lahor pupoljke gane, 

Svi perca razklope, da vide svijet. 

Iz pupoljka svakog glavicu diže 
Kroz zeleni vijenčić dražestan cvijet. 

S lišćem i cvijećem lahor se igra, 
Milmiris njihov raznoseć u svijet. 

Ljubice prva postanu žrtva, 

Jer svatko voli taj mirisni cvijet. 

S lahorom luzi, probudiv se s nova, 
Zanosnom pjesmom pozdravljaju svijet. 

Sjemenkam sitnim hvalospjev pjeva 
Iz njihova krila niknuli cvijet, 

Dok srdašcu svakom lahorić Šapće, 

Da ljubavi čistom ljubi taj svijet. 

IZA SNA 


Prvi pogled, kad se iz sna prenem, 
Traži, dragi, tvoje milo lice. 

Netom glava s uzglavlja se digne, 
Okrene se k tebi strelimice. 

O dlan svoju tad naslonim glavu, 
Sretna motreć crte lica tvoga, 

A u srce val se milja slijeva, 

S tvoga, dragi, sanka blaženoga. 

Ljubki posmjeh, kao dašak zore, 

Po obrazu treperi ti milo: 

Slobodnu si vidio Hrvatsku, 

Zar ne, dragi, tako ti se snilo? 

Sanja tvoja molitvicu tihu 
Iz srca mi ravno k nebu nosi, 

Gdje pred božje prijestolje se spušta, 
1 Svemožnog najsmjernije prosi : 

O, izpuni, moj predobri Bože, 

O, izpuni sanju muža moga ! 

Daj, i java da mu život sladi, 

Poput onog sanka blaženoga ! 

TEŽAK IZBOR 


Volim tebe od majčice mile, 
Pomnom brigom što me njegovala ; 
Volim tebe od očinjeg vida, 

Oči, majku, sve bih za te dala. 

Ljubim tebe, zar te više ljubim 
Nego sinka, kom sam život dala? 
Oboje vas ljubim neizmjerno ; 

Koga više, ne bi reci znala. 


KRATKA RADOST 

Daj nam, mama, sapunice, 

I okrugle slamčice, 

Pa ćeš vidit, kakve znamo 
Praviti mjehuriće. 

U sto će se krasnih boja 
Prelijevat mjehurići; 

Daj nam samo brzo slamke, 
Lijepo mole sinčići. 

Izpunih im želju sladku, 

I gle divne radosti: 

Krasan mjehur već se ljeska 
Na sunčanoj svjetlosti. 

Od veselja klikću mali: 

Al’ smo sretni, majčice, 

Što ovako krasne znamo 
Praviti mjehuriće! 

Od slamice mjehurići 
Sad će se odkinuti, 

A ti gledaj, kako li će 
Gore k nebu letiti. 

Kad visoko gore budu, 

Bit će kao zvijezdice, 

I nama će tako sjati 
Ko ivanjske krijesnice. 

AU baš u tom sretnom času 
Mjehur se razplinuo, 

A Jurica za njim skačuć 
U plač gorki zapao. 

Prevari ga prva sreća, 

Netom što mu sinula, 

Kano mjehur sapunjače 
Brzo se razplinula. 


SVOME ČEDU 


Ti joŠ ne znaš, čedo moje drago, 
Sto je tuga, koja srce lomi, 
Dvoreći ga čemerom i jadom, 
Svako drugo čuvstvo da zatomi. 

O, ti misliš, da na svijetu tomu 
Veće tuge nikad nije bilo, 

Nego kad je nekoliko suza 
Tvoje lišće malko poškropilo. 

Jer te kadšto pokarao tata, 

II’ ti želju ne izpunih svaku, 

Već te nutkah, što bi za igračke, 
Da udijeliš radje siromaku. 

Ti mi lijegaš u postelju čistu, 
Pokraj tebe uvijek žižak tinja ; 

S ljuta glada iz sna se ne budiš, 
Nit’ te muči zima, golotinja. 

U jutro mi izspavan se budiš, 

Pa k igračkam korake upravljaš; 
Kad si gladan mama te nahrani, 
Po vas dan se veselo zabavljaš. 

Nu daj stani, pa da vidiš, sinko, 
Trudna uda, nažuljene dlane 
Sirotinje, od zore do mraka, 

Sto se muči za zalogaj hrane. 

Gledaj kapi mučeničkog znoja, 

Što iz kose po vratu se cijedi ; 
Gledaj sina onog siromaka, 

Kako su mu obrazići blijedi ; 

Bosu ženu, kako se sagiblje 
Po strništu, razasute vlati 
Da pokupi, kako bi svom čedu 
S ovog zrnja kruha mogla dati. 

Gledaj, zlato, da za rana shvatiš, 
Što je tuga, koja srce lomi, 
Pitajuć ga Čemerom i jadom, 
Očajanje dokle ga ne slomi- 


DIFTERIJA 

Što smo ti skrivili, Bože, 
Da si nas kaznio tok, 

Na sinčića naša oba 
Pretešku svalivši bol? 

Stariji uzdiše sinčić: 

,,U čelu boli me sad! 44 
„Mamice, gutat ne mogu!' 4 
Mladji se potuži tad. 

Lišća im plamenom gore, 
Smućen im očica sjaj — 
,,U grlu peče me nešto, 
Mamice vode mi daj! 4 


36 


„Evo ti vodice, srce!“ 

I oblog svijam o vrat, 

I svakakve lijekove nosim, 
Skrećući pogled na sat. 

Oh, za čas liječnik će doći; 

U sretan došao čas! . . . 

U Boga sva se uzdajem, 

On jedini donijet će spas.— 

Tatici suzne su oči — — 

Sluti li veliko zlo? . . . 

Zalud ga tužnoga pitam: 

Jenio, što ti je, što? 

S njegove šutnje i tuge 
Na srce pao mi led, 

I ljuta žignu me slutnja, 

Ko zmije otrovni jed. 

Na očice njihove sladke 
Zar vječni spušta se mrak? . . . 
Udesu! ne budi grozan, 

Nade nam razsvijetli trak! . . . 

Za crnim takovim — danom 
Još crnja dolazi noć . . . 

Duga je kao vječnost — 

Oh, noći, kada ćeš proć? 

Sve većim naporom dišu . . . 
Slušam . . . već nečujem dah . . . 
U grlašcu samo im hropti, 

A kosti mi proniče strah- 

Još nije jenjala muka, 

A peti već teče dan . . . 
Osvitkom šestoga dana 
Djecu mi savlada san. 

O, dobri, svemožni Bože, 
Ublaži muku i vaj ; 

Nevinoj smiluj se djeci, 
Zdravlje im žudjeno daj! 

Ta se je molitva vruća 
Iz srca dizala mog, 

Molitvu nesretne majke 
Vječni je uslišao Bog. 

Opipam čeoca draga, 
Lagan ih rosio znoj, 

Sanak ih krijepio blagi. 

O, hvala Ti, Bože moj! 

Djeci si vratio zdravlje, 
Život poklonio nam — — 
Milostiv koli si, Bože, 

Sada tek pojmiti znam! 




BLAGO TEBI . . . 



Blago tebi, sinko mili, 

Dok drvena konja jašeš, 

Dok bazgovom puškom pucaš, 
I limenu sablju pašeš. 


Blago tebi, dokle tvrdje 
Sam si gradiš i razbijaš, 
I drvenu sjekuć vojsku 
Bojne slave se dovijaš! 


Blago tebi, dok najveća 
Glavicu ti briga tare, 
Kakove li dragi Božić 
Donesti će opet dare. 


O, uživaj, dijete sladko, 

Dok ti sretnom sreća cvate, 
Dok nevino ti srdašce 
Ispunjuju sanje zlate. 

Ti već znadeš, da si listak 
Starog duba hrvatskoga, 

A Hrvati da su bili 
Vazda srca junačkoga. 

Ti već znadeš, da Hrvatska 
Naša Majka silno pati . . . 
Ali za nju ti još neznaš 
Cijelim srcem osjećati. 







Vrijeme, život brzo teče, 

Odletit če sanje zlate, 

Pa i tebe snać će muka, 

Koja mori sve Hrvate. 

1 ta muka uvijek neka 
U tvom srcu zavjet nijeti, 

Da ćeš sreći domovine 
Cijelog sebe doprinijeti. 

Slijedi primjer oca svoga, 

Ne boj se, što trnjem rodi . . . 
Zastranica svih se čuvaj, 

Pravom strujom smjelo brodi. 

Trajna ljubav za Hrvatsku 
Kroz sav život nek te krijepi, 
Pa će možda Bog pomoći, 

Da doživiš danak lijepi : 

Kad će prestat robovanje, 

S njim nepravde, poniženja, 

A Hrvatu svanut zora 
Ponovnoga uskrisenja, 

Pod slobode svetim štitom 
Da se opet ko div stvori, 

Čvrst, postojan kojeg nitko 
Nikad više ne obori ! 



UPIT BEZ ODGOVORA 

Gdje je, majko, ona sreća lijepa, 

Za kom ljudi neprestano sižu, 

Tražeći ju širom cijelog svijeta 
Ko crv đrobni pustim prahom gmižu ? 

Je li možda ono sreća prava, 

Za svoj hir šio ljude robljem čini, 

Te čast svoju, ime i poštenje 
Sve žrtvuju njezinoj taštini ? 

Sto je sreća? Da li varka mašte, 

II’ vilinsko, nadzemaljsko biće, 

Nekim samo svoj što raj otvara, 

A paklensko drugim stvara žiće ? 

Majko moja, hoću li ja kada 
Za života svoju sreću naći, 

Ovom mojom još nevještom rukom 
Nevidjeno lice joj dotaći ? 

Ili će mi — jer mi Hrvat ime — 
Nemilostna i okrutna biti, 

Od nemila do nedraga gazde 
Ko vuk janje vazda progoniti? 

Ti me gledaš . . . Oči su ti suzne . . . 
Iz njih, mladjan, sudbu čitam svoju — 
Gonit će me . . . nikad možda neće 
Blagi pokoj smirit dušu moju . . . 

Neka goni ! . . . Molitvice tvoje, 

Majko moja, krijepiti će mene. 


POD IVANJČICOM 

Bog će dati, u Njega se uzdam, 

Da mi život prerano ne svene. 


Pod ivanjskom gorom 

Stisnulo se selo, 

Neka goni ! . . . Kao tvoje čedo 

Za spas našeg raditi ću roda, 


Zmed zelenog sada 

Kakti stado belo. 

Dok me Usud svih ne riješi patnja, 

IP Hrvatsku ovjenča Sloboda ! 


Z brega potok bistri 

V dolinu se zleva, 

Kak nebeska duga 

Milo se preleva. 



Na potoku Janek 

SNUBLJENJE 


Belo platno plavi, 

Kraj nje dečec mali 

Dojdi sem k meni, 


Igra se vu travi. 

Ti nekaj povem; 

Tiho . . . vu vuho . . . 

■ 

Nedaleko sela 

Ar glasno nesmem. 


Jeden mlin klepeče, 

Okol njega žitka 

Očem ti reči . . . 


Složene su vreće. 

Ti dobro znaš, kaj . . . 



Ne znaš? . . . Smem reči? . . . 


Z mlina mladi mlinar 

Ah, kušnut mi daj 


Ženu si doziva: 

»Požuri se Janek, 

Jamicu dragu 

Na ličecu tvom, 

Kaj rana zaceli 

Na serčecu mom. 


Moja sreća živa ! 

Brže, brže dojdi, 

Sineka donesi ! 

Prazno je vu mlinu 

Ce ti vu njem nesi«. 


\ 

»»Taki budem došla, 
Strpi se još malo, 

Em još neje sunce 
Za goru zapalo.«« 

Odgovori Janek 
Pa si zapopeva, 

1 splahnjuje platno 
Da ju znoj poleva. 


BAŠ TAK JE BILO 

Oh, kak su mi lepe tvoje okice, 

Nedužne i plave kak potočnice. 

V cirkvi sem ih, draga, videl prvi put . . . 
Molila si Boga, stišjena v jen kut. 

Pogled si vuprla v Majke Božje kip, 

Moleći za koga baš vu onaj hip ? . . . 

V oku ti se plavom sjala suzica ; 

Bila si mi lepa kakti svetica. 

Molila si, draga, s ćelom dušom svom, 

Za sve svoje mile i hrvatski dom? . . . 

Misel se je moja s tvojom staplala, 

I potajno tebe lepo prosila : 

Očenašek jeden izmoli, ah, daj, 

Da se mojoj sreći odpre željen raj . . . 

Furt na istom mestu ti si klečala, 

Dok se zadnja sveća v cirkvi zgasila. 

Gda si s cirkve zišla, već se spustil mrak, 
A na nebu drhtal mesečine trak. 

Se do hiže tvoje sledil sem te ja, 

Da me nesi čula, niti videla. 

Nepoznat približit nisem ti se smel, 

A nametliv biti? ne, to nisem štel. 

Strplen - spašen stara hrvatska je reč, 

Črez strpljenje kajkaj spunilo se već. 

Strpljiv treba biti, pa vre dojde dan, 
Serčeku lubećem da se spuni san. 

Tak sem sebe tešil, v brigi, žalosti, 

A za par meseci huškal z radosti ! 

Denes nesi samo moja ženica, 

Nek i našem sinku sladka mamica ! 

PUČKOŠKOLAC 


Slušaj, mama, kako jako 
Srdašce mi danas tuče . . . 

A znaš zašto? . . . Ali, već dugo 
Teške brige mene muče. 

Ja sam mali još dječarac, 

AP bi ipak rado znati, 

Da li našu domovinu 
Dosta ljube svi Hrvati. 

U školi mi dečki kažu, 

Da moj tata Hrvat nije, 

1 ja da sam prišipetlja, 

Kojoj svak se u brk smije. 

Ja se na to sav razbijesnim, 

Pa najgorim kosu čupam, 

Desno, lijevo šaka leti, 

1 kud segnem, sve nalupam. 

Radi toga klečanjem sam 
Ispred ploče kažnjen bio, 

Tu sam kaznu — prem sramotnu 
Baš junački izvršio. 

Radi kazne, draga mama, 

Ti me nisi ukorila, 

Nego si me usred čela 
Baš srdačno poljubila! 

Zato mislim, da ti meni, 

Sto učinili, odobravaš — 

Takav jesam, jer sve čujem, 
Sto ti s tatom razgovaraš. 

Ali dok sam klečat morao, 
Osvetu sam izmislio, 

Pa ću svima ja dokazat 
Da me tata odgojio 

Ne Hrvatom — kričipetrom — 
Već poslušnim svojim sinom, 
Koj hrvatstvu će koristit, 

Ne sa vikom, nego činom. 


NA RAZKRŠĆU 

Oli, kakvo čuvstvo još neosjećano, 

Iz prsih trga bolni uzdisaj ? 

Uzalud mislim, smisliti ne mogu 
Riječ, da označim taj moj osjećaj. 

I sidjoh u vrt, da uzdahe stišam 
Milinom bajnom noći proljetne, 

Da blažim čuvstva mirisom presladkim, 
Sto prosiplju ga ruže dražestne. 

Šuškajuć lišćem vjetrić meko struji, 
Donoseć k meni pjesmu ljubavi, 

Sto mali slavulj zaljubljenim zvuci 
U nedalekoj pjeva dubravi. 

A mome srcu tugom zalivenom 
Ko melem rani taj ugadja poj, 

1 zaželih te, da slušamo skupa 
Slavulja pijev u noći zvjezdanoj — 

Ko nekad, dušo, kada miŠljah ludo, 

Da na tom svijetu Pravda carstvuje, 

Da svaki čovjek presretnim se smatra, 
Kad milom biću ljubljen robuje. 

Al svijet taj nije nego more suza, 

U kojem tonu ljudske radosti, 
Premračna šuma svakojakih zloća, 
Nesmiljen krvnik svake kreposti. — 

Večeras nebom bijele magle plove, 
Zastiruć zvijezde kano koprenom . . . 
O, da se tako moje oči mogu 
Zastrti sada vjekovitim snom, 

A duša prhnut iznad zvijezda sjajnih, 
Klevete kamo ne dopire dah, 

Pred licem Boga gdje smo svi jednaki, 
Bez žezla, krune, vlasti, okova. — — 

Još lahor struji, pa mi lice hladi, 

I vjedje gladi tako saneno . . . 

Na oči kanda maglica se spušta — —- 
0, sad ću usnut mirno, blaženo. — 

Bosiljak sitni, tvoje cvijeće drago, 

Upija sada rosne kapljice, 

A ja ću njegov udisati miris, 

Kad lahor strese sitne grančice, 

Pa tiho sklopit izmučene zjene, 

I nikad bijeli već ne vidit dan- 

Al’ cjelov, dragi, daj za popudbinu, 

Da sladak vječni meni bude san. — 

O, luda misli, što me napastuješ? 

Kad jednim mahom mogla si me strt . . . 
Ziviti dalje . . . ima li to svrhu, 

Kad nad njim zijeva neumolna smrt? 

Preteška bolest izcrpi mu snagu, 

Još koji sat i svemu bit će kraj . . . 

Najbolje stoga odlučit se brzo 

Te s njim izdahnut zadnji izdisaj- 

A djeca moja? Zar da same pustim 
Kroz more briga mladost lomiti ? 

Kormilo krhko u nejakoj ruci 
Svaki bi sudar mogao slomiti . . . 

A tko zna kakva stradanja bi tada 
Do luke spasa priječila im put? 

Tko li bi s njima podijelio patnje, 

Sto mladu bi im razdirala grud ? . . . 

Ko andjel čuvar uztrajat ću s njima, 
Stalnosti pravac dok ne nadju svoj ; 

Od djece kada postati će ljudi, 

Izživljen istom bit će život moj — — 

13. SVIBNJA 1904. 


MOLITVA 


Trinajstoga bilo svibnja, 

Na pomolu zore rane 
U ložnicu smrt nam bane 
1 zaledi srce tvoje, 

I ugasi sunce moje, 

Sunce moje — oči tvoje — 

Pa sad bijedna mrakom tapam, 
Mrakom tapam ruke sklapam, 
Moleć Boga svemožnoga 
Za svog muža pokojnoga.— 


NA SKRETNICI ŽIVOTA 

Ove pjesme tužne, 

Bijedna čeda moga 
Srca ranjenoga, 

U vaju rodjene, 

Bolom nadojene, 

Tugom povijane, 

Suzama pisane, 

Za Jenijem plaču 
1 krvlju srca ruže zalijevaju, 

Pod kojima njeg've kosti počivaju. 


Duša mi se k nebu vije, 
Gje stoluje vječni Bog, 

Tu se božjeg skuta hvata, 
Moleći za dragog svog: 

Oče dobri, milosrdni, 
Udijeli mu miran san, 

U naručju hladne smrti 
Daj mu sanak spokojan. 

Oče blagi, sveznajući, 

Počuj duše moje glas, 

Zelju srca mog uslišaj, 
Udijeli mu vječni spas. 
Mnoge muke i nepravde 
Patio na svijetu tom, 

Ti ga, Bože, sad nagradi 
Vjekovitim blaženstvom. — 

NIKAD VIŠE . . . 


Prvi pogled, kad se iz sna prenem, 
Okreće se tamo nehotice, 

Svako jutro dvaestidva ljeta 
Gje sam njeg’vo ugledala lice. 

Puste oči, odsad nikad više 
Njeg’va usta smiješit vam se neće, 

Ni FIrvatom poput bojne trublje 
Biti vijestnik nekadanje sreće. 

Nikad više njeg’va ruka draga 
Neće moju milovati glavu, 

Nikad više slušati ga neću, 

Gdje mi priča naroda mog slavu. 

Vajme, smrti, zašto mi ga uze? 

Zar to uprav tako biti mora, 

Te već nikad one oči blage 

Neće vodit sa mnom razgovora? . . . 

Nikad više? . . . Aoh, sudbo kruta,' 
Zašto si ga ugrabila sada, 

Kad mu život toli drag je bio, 

Toli željan kad je bio rada? 

Nikad više? . . . Što te riječi znače, 
Još ni onda shvatit nisam znal?, 

Kad u mračnu spuštahu ga jamu, 
Groba tama kad ga gutat stala, 

Kad nad rakom razplakani sinci 
„Zbogom tata“ su mu šaputali, 

I gušeć se u suzama vrelim 
Plačne oči s bolom otirali, 

I kad sunce na zalazu svome 
U grobu mu zlatilo je raku, 

Ko za zadnje da ga obasine 
Prije no će izčeznut u mraku, 

Istom sada tu za njeg’vim stolom, 
Gdje iz srca stih za stihom vadim, 

Pa se tako s njime razgovaram, 

Pa si tako zdvojne čaše sladim, 

Istom sada shvatila sam pravo, 

Nikad više . . . što te riječi znače — 
Usne šapću: nikad, nikad više, 

A srce mi mjesto očih plače . . . 









VJERA, LJUBAV I NADA 


VARKA MAŠTE 


Vjeru, Ljubav i Nadu 
U srcu gojismo oba, 

Sad Vjera, Ljubav i Nada 
Iz tvoga cvatu mi groba. 

Divna nas krijepila vjera 
U teških borbah života, 

Bez vjere život provodit 
Za te je bila grjehota. 

Ljubav nam blažila brige, 

Ljute povijala rane, 

I svojom čarobnom moći 
Olujne vedrila dane. 

A Nada, svedj zelena grana, 

S tvojim srcem se srasla, 

U nadi, da ćeš ozdravit, 

Tvog žica luč je ugasla. 

Bez tebe, Jenio dragi, 

Vjera me hrabri i diže, 

Nada pak uztrajno tješi, 

Da sam ti svaki dan bliže. 

A Ljubav? . . . Oh, kako sladko 
S onkraj zbori mi groba: 

Nadaj se, vjeruj i ljubi, 

Dok smrt vas ne združi oba. — 


Noć je tavna . . . svud tišina, 

Da svog srca kucaj čujem. 

Čudna slutnja me salijeće, 

Pa sve nešto osluškujem . . . 

Čini mi se ko da netko 
Amo skreće s onih strana, 

Gdje vjekovit sanak sniva 
Moja sreća zakopana. 

Čekam . . . Slušam . . . Zar to jeka 
Koračaje njegve javlja r . . . 

II’ me dragi tajnim šaptom 
Kroz noć tihu sad pozdravlja? 

Čekam . . . Ništa . . . Noć duboka^ 
Njom se vije šapat rose, 

A okolo mene struji 
Dragi miris njegve kose — 

BILO I PROŠLO 

Bila sam ti, dragi, 

Što je miris cvijetu; 
Sto je zraka sunca 
Vascijelomu svijetu. 

Bila sam ti, dušo, 

Želja uzdisana; 
Golubinja zora 
Svakog novog dana. 

Bila sam ti izvor 
Svake sretne misli ; 
Utjeha, kad jadi 
Srce su ti stisli. 

Bila sam ti uzdah 
Snivanoga raja, 

Do dva vjerna srca 
Sto za uvijek spaja. 

Bila sam ti Ljubav, 
Ufanje i Nada, 

Sto čistoćom svojom 
Srcem ti zavlada. 

I molitva tvoja 
Ja sam uvijek bila, 
Dok nas kosa smrti 
Nije rastavila. 


56 


A I' od onog časa 
Sjenka sam života, 

Sto svoj Usud čeka, 

Da me k tebi Smota. — 


TVOJE OČI 


U tvoje gledajuć oči 
U dušu uronili tvoju; 

U očima tvojim dragim 
Svu sreću odkrih ja svoju. 

Iz očiju tvojih sjajnih 
Svedj ljubav tvoja mi sjala, 

I vjernost, što sve do groba 
U njima je bitisala. 

Tumačem tvoje su oči 
Premilih čežnja ti bile, 
Rumenih nada i želja, 

U srcu što su ti klile; 

Ali i boli pregorkih, 

Koje mi vješto si krio, 

Jer sanje mladjahne mašte 
Razorit nisi mi htio. 

Iz zjenica tvojih umnih, 
ja čitah knjigu života, 

Dok smrt mi ju ne zaklopi, 
I tebe k sebi ne smota. 

Od onda pustinjom tapam, 
Nijemom, bez konca i kraja, 
Za očima tragajuč tvojim, 
Česticom mojega raja. — 


MOJA ZVIJEZDA 

Ajme nebo, čudo božje, 

Što si tako mračno, 

Kano tugom zaliveno 
Moje srce plačno ? 

Oblaci se nebom gone, 
Mukli grom se ori — 

Svud se crni očaj širi, 

Što mi dušu mori. 

Kroz oblake jedna zvijezda 
Blagim svijetlom sjaje, 

Ko da želi s moga srca 
Teške skinut vaje. 

O, sjaji mi, draga zvijezdo, 
Sjaji bez odmora ; 

Ti znaš, da sam silno željna 
S tobom razgovara. 


Znaš li, mila, koje ime 
Ljudi su ti dali, 

Kada su te iznenada 
Krasnu ugledali ? 

Trinajstoga ti si svibnja 
Na krilima zore, 

Čista, sveta odletila 
U nebeske dvore. 

Sad za tobom neprestano 
Suzne skrećem oči, 

A ti mi se s neba smiješiš 
Šapčuć : sve će proći ! — 


SUNCEM 1 SJENOM 

I i 

Mekano i tiho kano rosa rana, 

Što se runi povrh cvijeća uspavana, 
Gdje med laticama u kapi se slijeva, 
I s tog zakloništa ljubko se odsijeva, 
i Ko najčišći dragulj na grlu djevice, 

Kad joj sunce žarko ljubi jagodice: 

Mekano i tiho kano rosa sjajna, 

U srcu mi ljubav stvorila se tajna; 
l tuj se je krila od cijeloga svijeta, 

( Kao kaplja rose sred mirisna cvijeta. 

Za tu tajnu srca sama nisam znala, 
Dokle nisam tebe, dragi upoznala. 

Na susretu prvom gledah ti u oči : 

S njih dobrota, blagost ko vir se protoči; 
Slušah riječi tvoje, jednostavne, mile, 

Ali kano da su s raja dolazile, 

Da sa srca dignu koprenu tajnosti, 

Da mi ljubav svane u pravoj svjetlosti. 

Na susretu prvom ti mi cvijet ponudi, 
Kim si bio svoje okitio grudi ; 

Onaj cvijetak ruža bila je rumena, 
Rumena ko krvca netom prolivena ; 

Ja ju primili, dragi, ko vijestnicu srede, 

S njom mi procvjetalo krasno pramaljeće. 

God. 1884. 


II 

Dan za danom hiti, prošle godinice, 
Mladost toli lijepa ode strelimice — 

A sad jadi gorki i bijesne oluje 
Uzvitlani zlobom okolo nas huje, 
Prijateljstva rušeć, da množe trpljenje, 

1 na čast jurišuć ogorče življenje. 

Koliko si, dragi, prepatio tuge 
Rad kleveta groznih ? Koliko poruge ! . . . 
Izdajničtva grijehom obijediše tebe 
Mešetari vajni, da uzvise sebe, 

I joŠ laži siju, razne spletke snuju, 

Da za tudju korist narod naš raztruju. 

Ne boli ih duša, što narod propada, 

Ne muči savjest, što domovina strada; 

U pakosnoj zlobi nalaze svu sreću, 

Kad tudje poštenje ko dronjke razmeću, 
Iduć upoređo sa zvijerima gadnim, 

Sto grobove ruju gubicama gladnim. 

Cesto te promatrah, druže mog života, 
Kako oblak sjete čelom 6 se mota 
Od gorčine, što ti na dušu je pala, 
Razarajuć crkvu naših ideala, 

AP u tih težkih misli, očaju i muci, 

Mir i lijek si našao vijek na mojoj ruci. 

God. 1896. 


1882 - 1904 

Bijaše svibanj . . . svud su cvale ruže, 
S neba sunce zlato prosipalo, 

Kad je njega pri hrvatskom slavlju 
Moje mlado srce upoznalo. 

Tko bi tada prosuditi znao 
Moja čuvstva blaženstva i sreće, 

Tko li samo pomislit bi smio, 

Da ta sreća vječna biti neće . . . 

Od tad skupa gojili srao ruže, 

I ljubavi rosom zalijevali . . . 
Nerazdružne dvaestidva ljeta 
Rijekom žica nosili nas vali . . . 

Ruže moje, sirotice puste, 

Ljetos vi ste zapuštene rasle; 

Ne gojili vas, jer njegove oči 
Ovog svibnja za vijek su ugasle. 

Sada ste mi neugledne, divlje, 

Pune trnja bez ijednog cvijeta, 

Ko da i vas kosnula se tuga, 

Što Bog njega s ovog uze svijeta . . . 

Jesensko je natmureno nebo, 

Ko i moja duša ojadana, 

Al’ će sunce razplinuti magle; 

Na mom srcu ostati će rana. 

Sveta rano, kraljuj u mom srcu, 

Tek mu ne daj podleći u muci, 

Jer dva sinka — mladice zelene — 
Jošte vise o majčinoj ruci. 

SVI SVETI 


Oprosti, dragi, što svojom rukom 
Tvoj sveti nisam kitila grob 
Na mrtvih dan. 

Ne mogoh k tvome pristupit grobu, 
Pregorki jer me skršio plač 
I ljuta bol. 

Ipak je stručak ružica tvojih 
Nad tvojim grobom širio dah 
Za lahak san. 

Jenio, dušo, još i sad zalud 
Mislima teškim ubijam um, 

Da shvatim smrt. 

Ali ni život pojmit ne mogu, 

Toliki gdjeno stigo me vaj, 

Da još sam tu. 

U tvoje ja se zagledah lice, 

Kad ti se žića kidala nit, 

U smrtni čas. 

Za ruku tad si držao mene, 

A mišlju možda tjerao smrt 
Ko strašnu zvijer. 

Jer ti si samo želio zdravlje, 

Za narod svoj, da nastaviš rad, 
Patniče moj ! 

Zato kad smrtna shvati te muka, 

U tvoje oči digo se strah, 

Užasa val. 

Nešto si jošte reci mi htio, 

AP okrutna smrt stisnu ti vrat, 

Uduši glas : 

Tvoj gromorni glas, zlotvorom što je 
Pravednim gnjevom navještao boj, 

A rodu spas ; 

Tvoj srdačni glas, svačije što je 
Osvajao srce ko pjesme jek, 

ZvOnova zvuk. 

Kad sam ti mrtvom ljubila čelo, 
Bezćutno, hladno bilo je tad 
Ko brončan kip. 

Sad vajne duše preda se zurim, 
Dokle se pogled ustavi moj 
Na kipu tvom, 

Prijatelj Rendić što ga izvaja 
Po tebi živom, za spomen drag, 

Ko da si živ. 

Pa sjetna motrim brazde duboke, 

Na čelu što ti uzora kob 
Ko borbe znak. 

1 gledam tvoja usta poštena, 

Koja su vazda mrzila laž, 

Šibala grijeh. 

1 tvoje zjene, u kojih snažno 
Ljubavi vjerne buktio plam, 

Vodiču moj ! 

Već dugo tvoga ne čujem glasa, 

AP tvoje kose osjećam dah, 

Kud svrnem hod. 

I tad mi dodje da te zagrlim, 

Privinem žarko na svoju grud, 

Za sreće čas, 

S jedinom željom, da budem s tobom 
U zlu i dobru, što Bog nam da, 

Za onaj svijet. 

U misli s tobom podlegnem varci, 

Pa spustim glavu na hladan kip, 

Da nadjem mir. 

S dodira hladna strava me prodje, 

I zamre duša, ledi se krv 
I gasne vid . . . 

4 

1 žudih smrt, aP okrutni život 
Zaurla grozno: „Majko, na rad, 

Plača je dost!“ 

Tad svrnuti oči na sinke svoje, 

Kim dobrog oca ugrabi smrt, 

U zao čas! 

O, djeco moja ! vrisnu mi srce — 
Prerano crna stiže nas kob, 

I udes krut. 

A sada Što ću? . . . Raditi vas dan, 
I samo radom suzbijat bol, 

I naći spas. 

Pa stisnuv srce latih se pera, 

Da djeci svojoj pribavim kruh, 

A duši lijek. — 

Jenio dragi, počuj me Časkom: 

Sada kad prvu prebolih bol, 

Mogu ti reć : 

Ne plačem više s tvoga gubitka, 
Naprotiv duši vraća se mir, 

Sto nisi tu, 

Gdje ružne strasti vladaju svijetom, 
Vješala dižuć, lijevajuć krv, 

Za tašti hir. 

Njihova i ti bio bi žrtva, 

Al’ prije dobri k sebi u raj 
Pozva te Bog. 

1 sad sam mirna te hvalim Bogu, 

Sto groznih kušnja riješi te On, 

U pravi čas! 

Svi Sveti 1904. 


MOJE PROLJEĆE 

Proljetno cvijeće svuda miriše, 

Kao da samu ljubav izdiše; 

U polju žurba, svuda se radi, 

Priroda hoće da se pomladi, 

Sve blista, cvate u proljetnom sjaju, 
Tek žiće moje pogiba u vaju. 

Utjeha slaba srcem mi plije, 

Da se i njemu sunašce smije, 

I čarnom moći u život kreće, 

Na njegovom grobu ljubljeno cvijeće. 
Iz groba cvijeće miris upija, 

I meden dašak nad grobom razvija. 

U dašku, Što ga cvijeće izdiše, 
Njegova meni duša miriše; 

Za onim daškom žiće mi gine, 

Za onim srcem punim topline, 

Al utaman sve su čežnje i sanje, 

S njim je u grobu sve moje ufanje. 

Kaza, da svijetom dasi prolaze 
I k svojim dragim noću dolaze; 

Nu to su bajke, maštanja, varke: 

Kad jednom oči ugasnu žarke, 

Utrne srce, smrt život porazi, 

Duša sa neba već ne silazi. 

Koliko puta on čuti htjede, 

Glas Petra Zrinskog, kraljice Nede; 
Svačića, zadnjeg kralja Hrvata, 

Banicu Katu, Krsta joj brata, 

Staroga Antu i tolike mrtve, 

Naroda našeg krvave žrtve. 

Sad svi su skupa . . . Stoljeća duga 
Skupila su ih sred božjeg kruga; 

I svi su tužni, jer same jade 
Novo nadošli pričati znade. 

Ta crna zavist, izdaja, zloba, 

Utirahu svima pute do groba. — 


POSJET 

Noću u tišini, 

Po mjesečini, 

Kad cvijeće drago 
Za rosom uzdiše, 

I sladje miriše, 

K tebi ću poć . . . 

Noću, o ponoći 
K tebi ću doći, 

Kad slavulj mali 
Ljupko će pjevati 
I s grane motriti 
Sastanak naš. 

Dragi! Od ponoći 
Dok zora iskoči, 

S tobom ću biti, 

I vjerno slušati, 

Sto ćeš mi šaptati 
Iz groba svog. 

Čempres će snivati, 
Lahor počivati 
U dubokom snu . . . 

A ruže disati, 

I mirisati 
Ko šapat tvoj! 

God. 1911 

ZIMSKI ZVUCI 


Pahulje sniježne — zimski leptiri — 
Nad tvojim grobom tiho se rune . . . 
Stupaji nogu svud su zamukli, 

U snu bezkrajnom sad te ne bune. 

Umorno tvoje tijelo počiva, 

AP duša ti se Hrvatskom vije; 

Ta ni u carstvu blaženstva vječnog 
Mir svoj još uvijek postigla nije, 

Prateći borbu hrvatskih diva, 

Svijestno i smjelo što ju provode, 

Za Istinu, Pravdu, Poštenje, Boga, 
Najjači bedem prave Slobode. 

A ti si znao prednjačit svima, 

U oči gledat najtežoj muci, 

Kormilo svoje borbene ladje 
Bez sjenke straha držeć u ruci. 

Opasne struje, valovi bijesni, 

Tebe su često progutat htjeli, 

AF odlučno brodeć k žudjenoj meti, 
Glavu vijek spasi kormilar smjeli. 

Dvaestšest ljeta*) napora, truda, 

Grizlo je žilje tvoga života, 

Najposlije huknu proljetni lahor, 

I tebe smrti u krilo smota. 

*) Od okupacije Bosne. 

Nu ladja osta . . . Med Scilom-Karibdom 
Pogubni vihor još ju premeće, 

AF čvrstom voljom svijestnih Hrvata 
Morat će stići u luku sreće. 

Zloća će morat prignuti šiju, 

I Pravda sinut pred naša vrata, 

Prastara to već uči nas povijest, 

1 vjekovni trudi starih Hrvata. 

Ostvarit će se, što ti si htio, 

Jer oko božje nad Hrvatskom bdije, 

A sjeme, što i ti sijao jesi, 

Na hrvatskoj njivi lijepo već zrije. 

I bit će ploda, vazmena kruha, 

Ispunit će se želje ti vruće: 

Hrvatski narod mukom podučen, 

Znati će cijenit svoje Uskrsnuće. 

UZALUDNO ČEKANJE 


još i sad kadšto uz prozor stanem, 
Kad tihi sumrak na zemlju pane; 

I gledam u noć — u moju dušu — 
1 tužna mislim na sretne dane. 

Ulicom razni prolaze ljudi, 

Korake ja im slijedim i misli; 

Jedni su sretni, drugima pako 
Čemerni jadi srce su stisli. 

U ljetno vrijeme u ovo doba 
Obično on se vraćao kući; 

Kada mu začuli korake drage, 

Srce mi življe počelo tući. 

Iz dana u dan dvaestdva ljeta 
Veza sve jača bila med nama; 
Trinajsti svibnja razbi tu svezu, 

Bez njega dobrog ja ostali sama. 

O, srce moje! Nikada više 
jenio tvoj već neće ti doći — — 
Svenula radost, snašla me tuga, 

Tek nada osta, da sve će proći. 

O smrti kobna! što nisi mogla 
Pričekat, dok se zasiti rada; 

Dok mu u srcu plam se poduši, 
Ugasnu želje, nestane nada? 

Što nisi znala zahvatit ondje, 

Gdje usta griješna kužni dah šire; 
Zgrabit za grkljan himbu i zlobu, 
Začepit usta, s kojih izvire? 

Mnogi te zvaliu nesretni stvori: 
Slomljeni starci, sirote jadne, 

Nu ti si od svih odmakla kosu, 

Cereći svoje čeljusti gladne 

Za mojim mužem. Okrutna smrti! 

Zar nisi znala, da on je rodu 
Platnenim srcem i žarkom riječi 
Nijetio žar za svetu Slobodu? 

1 ti ga ote! . . . Ko da Hrvati 
Sisolskog svoga već ne trebaju, 

I još tri knjige stranica bijelih 
Autora svoga zalud čekaju — — 

Sad on je tvoj ... A što ti prudi, 
Da one oči mrtvo spavaju 
1 njegova usta krvnike roda 
Pravednim gnjevom već ne šibaju? . . 

,,Urota“ lovor-vijenac mu splela, 
„Kraljica Lepa“ obdari ga slavom, 

1 već se spremi napisat djelo: 

„Borba Hrvata s Mletačkim lavom ; a 

Zatim još htjede crtanjem živim 
Predočit borbe sadanjeg doba, 

I ,,Spomeni“ svoje narodu predat, 

Pa tad se spremit na put do groba: 

A1 prije marna klonu mu ruka, 

Prije u srcu nestalo plama, 

A ja uz prozor još kadšto čekam, 

1 varam srce, da nisam sama — — 

God. 1906. 


JEDNA OBLJETNICA 


Jučer, dragi, stara sjeta 
Opet mi na dušu pala ; 

Da sam barem plakat mogla, 
Sve bi suze isplakala, 

Da olakšam gorke vaje, 

Iz dan u dan što me more, 
Pa još uvijek kidaju me, 
Neće u grob da me šore. 

Obljetnica jučer kobna 
Rastanka je našeg bila ; 

Da sam barem plakat mogla, 
Plačuć bi ju proslavila — 

Te bi suze ispirale 
Krvareću moju ranu, 

I polako zalijevale 
Moju sreću zakopanu. — 

Ali sudba nesmiljena, 

Kad je život tvoj presjekla 
I suze mi presušila, 

Najposlije zlobno rekla : 

„Sreća nije vjekovita, 

„Dugo ti je sklona bila, 
„Dvaestidva duga ljeta 
„Dosta si je naužila. 

,.Ja sad muža tvoga hoću, 

„Da umnožim moje žrtve — 

„Ti ćeš odsad sama biti, 

„On će medju moje mrtve. 
„Tužeć za njim plaćat ćeš mi 
,,Dug, što sam te usrećila, 
„Samujući tek ćeš poj mit, 

„Koli s njim si sretna bila. 11 

— Samujući ? . . . Zar baš tako? 
O, varaš se, sudbo kruta ! 

Ta baš ti se kano jakrep 
Vazda držiš moga skuta ! 

Al’ da preveć ne mučiš me, 
Samnom svud je njeg’va sjena, 
Oživljujuć svakim časom 
More svetih uspomena. 

MOLIM! 


Nemojte mi donositi cvijeća, 

Jer me preveć onih dana sjeća, 
Kad sam mlada ruže njegovala 
1 najljepše dragom poklanjala. 

Nemojte mi darivati cvijeća, 

Jer ljubavi moje mene sjeća, 

Pa tad srce proplače u grudi, 
Um se buni, hoće da poludi — 

Od proljeća do jeseni kasne 
U bašči mu gojili ruže krasne, 
Karanfile, bosiljak zeleni, 
Mažurane listak premileni . . . 

Milo cvijeće rodnoga mu kraja, 
Istre tužne, sladkog zavičaja . . . 
Sve je vihor poništio ljuti, 

Srce miruj . . . stisni se . . . i šuti 

U VINOGRADU NA VINICI 


Dodji! Dodji! zvalo me je sunce — 
Tom pozivu tko da se ogluši, 

Kad proljeće u raskosju svomu 
Radost pruža ucviljenoj duši. 

I ja podjoh jednim putem dragim . . . 
Tratinčice po njemu su cvale, 

Uz živicu sakrite u travi 
Jagode su zrele mirisale. 

S jedne strane pokraj mene šuma, 

S druge trsje u punome cvatu, 

U nizini rasklasana polja 
Kupaju se u sunčanom zlatu. 

Jošte malo ... pa za vijenac gora 
Sad na zlatno nagnut će se sunce, 

Dok izljubi plamnim svojim žarom 
Ivančice najviše vrhunce. 

Uzbrdice polagano kročim, 

Lahor struji, ševelja kroz granje, 

Car proljeća dušu mi zanosi, 

Sumrak tihi rajske sklada sanje. 

Rosa sipi, umuknule ptice. 

Noć nečujno svoje spušta sjene, 

A ja čeznem za dalekom srećom, 
Oživljujuć svoje uspomene : 

Jednom b'jaše — već je davno tomu 
Sva priroda prelivena sjajem, 

Puna cvijeta, balzama, miline, 

Takmila se sa nebeskim rajem, 

Na brežuljak zagrljenih duša 

Kad smo stigli pod jabuku cvjetnu . . 

On preblažen bio je uz mene, 

Gledajuć me pokraj sebe sretnu. 

Divan prizor na sve četir strane 
Našoj mašti razmahao krila . . . 

U nebeske vinusmo se sfere, 

Zemlja nam je preuzana bila. 

Maštali smo o budućoj sreći, 

Tihoj, skromnoj, koju ljubav stvara, 

Ne željkujuć od neba ni zemlje 
Niti boljeg, niti ljepšeg dara. 

Sanjali smo u prirodi božjoj 
Kano djeca uz majčino krilo, 

Ne pitajuć, od svih krasnih sanja 
Sto li nam se bude ispunilo. 

Sanjali srno . . . Tisuć zlatnih sanja 
Naše tad je ispunjalo grudi, 

Ne misleći, umjesto andjela 
Da nas samo okružuju — ljudi. 

Sanjali smo, kad i grubi život 
Nemilice vitlao je s nama . . . 

S onih sanja razbudili se istom, 

Grobna kad mi ugrabi ga tama . . 

Ljetos, nakon više od pol vijeka, 

Silna čežnja odvela me bila 
Na brežuljak, ka jabuki dragoj, 

Gdje najsladje sanke sam prosnila ; 

AP jabuke tamo nije bilo, 

Staro stablo se je posušilo. — 

God. 1940. 


SAMOĆA 

Kudagod skrenem, 
Svuda sam sama; 
Slomljena tugom 
Ne slažem pjesama. 

Do sada pjevah 
Jeniu svomu — 

Sad je praznina 
U našem domu. 

Djeca u školi, 

Doma tišina . . . 
Nestalo njega, 

Nesta milina . . . 

Na srcu njegovom 
Sretna sam snila, 
Slušajuć njega 
Blažena bila. 

Ta ko on nitko 

Pričat ne znade, 

Slikajuć divno 

Život i nade. 

Vjekovit sanak . . > 

A ja bez nada 

Život ču lomit, 

Bog zna do kada . . . 

Krasno je bilo, 

I sve je prošlo, 

I za me novo 

Vrijeme nadošlo. 

God. 1905. 

U jutro iz sna 

Briga me budi; 

Na večer lijegam 

S brigom u grudi. 

MOJE LASTAVICE 

Nad oblakom mojim 

Pa tako trajem 

Samotne dane, 

I tako viđam 

Srca svog rane. 

Lastavice male, 

Sega su proletja 

Gnjezdo zezidale. 

S njim su mi i sve 

Propale nade, 

Gorkost života 

Da mi zaslade; 

Okol toga gnjezda 

Cei dan žvrgoliju, 

I sako me jutro 

Iz sna probudiju. 

1 brige mnoge 

Da mi ublaže 

1 krhku snagu 

Za rad osnaže. 

Pa stanem k obloku, 

Kaj bole ih čujem 

I s tičjom popevkom 

Da se nasladjujem. 

Mirogoj sve mi 

Brižno sad krije, 

Pod hladnom pločom 

Gdje muž moj snije 

Lastavice meni 

Puno znaju reći, 

O ljubavi dalkoj 

I zgublenoj sreći. 

Bog moj dragi, odkud 
Ta im je veština, 

Kaj mojega srca 
Tak jako se prima? 

To je tajna, koju 
Nemrem pregruntati, 
Zagonetka, koju 
Neznam odrešiti. 


OAZA 

U pustoši moga života 
Oaza se zelena stvara; 

Po njoj mi misao bludi, 

Na njoj se trudna odmara. 

Dva bora vita i mlada. 

Tu sjenu lagodnu čine, 

E da mi klecava noga 
Pod njima trudna počine. 

Pred njima vrelašce krklja, 
S njeg nada života se toči, 
I svojim biserom čistim 
Umorne krijepi mi oči. 


Š vrela tog bistricu pijuć, 
Promatram zelene bore, 

A njihove ponosne krošnje 
Suškajuć sladko mi zbore. 

Pod njima rado počivam, 
Motreći dalke vrhunce, 

Za koje možda će skoro 
Mog žica zapasti sunce. 

AP prije još vidjet bi htjela, 

Uz bore dvije paome mlade, 

Da plodom borova mojih 
Poslijednje dane mi slade. 

Onda bi bezbrižna, mirna, 
Umorne sklopila oči, 

I prhnula medju zvijezde, 

Gdje duša s dušom se roči. 

God. 1912 

DVADESETISEDMA OBLJETNICA 


Proljeća eto ! priroda kliče. 

Jenio, dodji! srce mi viče. 

Dodji ! da opet gojimo cvijeće, 
Da mi se vrate časovi sreće. 

Gle, bašče, polja, sve je u cvatu, 
Sve se veseli sunčanom zlatu, 
Majčici zemlji — prepunoj rada, 
Izvoru vječnom najljepših nada. 

Dodji ! da i nam procvatu nade, 
Čaranjem svojim starost zaslade ; 
Čuvstva osvježe, duše prekale 
Za naše vječne, svete ideale. 

Odavna s tobom nisam ja bila; 
Od onda već sam i ostarila, 

Al’ srce osta — Svevišnjem hvala, 
Uvijek isto: hram ideala. 

Jenio, gdje si? Zar nećeš doći? . . 
Zar će i ovo proljeće proći 
U zimi, što mi sveudilj traje, 

Što mi ledeni sve osjećaje, 

I život krhki suvišnim čini, 

U ovoj jadnoj suza dolini, 

Zboreć mi jedko svakoga dana : 
Crvima grobnim zrela si hrana. 

JEDNO PREDVEČERJE 


U svako doba dana i noći 
Žedna mi duša čezne za tobom, 

Pa kao pčela nad mednim cvijetom 
Ona svedj kruži nad tvojim grobom, 

1 vreba, čeka, časkom da samo 
Glas tvoj premili uzmogne čuti, 

Nu sve je nijemo, beskrajno tiho, 

I kao kamen beskrajno šuti . . . 

Sa ruba tvoga vječnoga stana, 
Samotna motri jorgovan plavi; 
Prepun je cvijeta, mirisa bajna, 

Nad njim se nebo proljetno plavi. 

I plete vijence ognjena žara, 

Od čistog zlata sunčanih zraka, 

I resi njime more grobova : 

Gavana kao i siromaka. 

Ko živi oganj zrake se šire, 
Večernjim rujem kraseći groblje, 
Gdje vječne Pravde pravorijek čeka, 
Tirana mnoštvo i tlačeno roblje. 

Gdje zavist, himba, gordost i zloba 
Bespravno šute ko grobni crvi, 

Gdje nema trke, hvastanja, parbe, 

Od zadnjih tko će postati prvi. 

Gdje skrlet, zlato, kamenje drago, 

Pred licem Boga grijehe ne brišu, 
Bogatstvo, slava, časti i vlasti 
U dobro nikom ništa ne pišu. 

Gdje smrt ne pita: tko si i što si; 

Ime i zvanje bilo pa nije; 

Sve to nestaje ko dim na vjetru, 
Prostorom zračnim čas što se vije. 

Tu vlast božanska sudjenjem svojim 
Zakone ljudske stavi van snage ; 

Tu žezla, krune nemoćno leže 
Pred veličanstvom istine nage. 

I znajuć sve to, ne strepim dragi, 

S onustran groba, što li nas čeka, 

Jer mirna savjest lako će podnijet 
Osudu božjega pravorijeka. 

God. 1932. 

ZGASILO SE SONCE 


Sonjčece drago, 
Kak mi to seješ? 
Niš mi se više 
S neba ne smeješ. 

Svetlost je tvoja 
Bleda i tmurna, 
Cisto kak moja 
Duša čemurna. 

Nigde na nebu 
Videt te neje, 
Nijeden traček 
Tvoj mi ne seje. 

Za oblakom črnim 
Si zaostalo, 

Kak da si v temni 
Grob mi propalo. 

Kam se obrnem 
Svud mi je zima, 
Sigde mi fali 
Tvoja toplina. 

Od tebe ipak 
Topleše je bilo 
Srčece jedno, 

Meni premilo. 

Ali se zmrzlo 
V cvetno protuletje, 
Baš gda je najlepše 
Rascvelo se cvetje. 

Od onda zima 
Mene zatira, 

I zahman iščem 
Sonce i mira. 

God. 1907. 


ZAKLONIŠTE MOJE LJUBAVI 


Ljubav moja kano ruža, 
Mirisava rascvjetana, 

Blagom rosom njeg’va srca 
Pomno bjaše njegovana. 

Ko djevojče, dok ju skrivah 
U svom srcu mladjahnome, 
Kadšto me je nukat znala, 
Neka ju darujem kome. 

Ljubav moja kao biser, 
Tajno mi se razvijala, 

Iz cvjetnjaka mašte žive 
Zatravno mi mirisala. 

U dubini srca svoga 
Skrivah cvjetak dragocjeni, 

Da zaštićen od sveg svijeta 
Tu se goji i plemeni. 

Tad mi ljubav čarnim kistom 
Bajne slike slikat znala, 

I od ruža, zvijezda, sunca 
Vijenac sreće savijala. 

Pa se desi, da mi ljubav 
Njeg’ve duše dah osjeti, 
l najednom kano miris 
S rosne ruže k njemu sleti, 

I u njeg’vo srce skloni, 

Da je mrazi ne unište . . . 
Tako moja ljubav našla 
Svoje drago zaklonište . . . 

A kad smrti se prohtjelo, 

Da mu dragi život skrši, 
Onog dana svibanjskoga 
Moja ljubav vijek svoj svrši. 

TRIDESETIPETA . . . 


Tridesetipet navrši se ljeta, 

Sto žica tvoga svijeća je ugasla; 

A bol, što tada srce mi izrani, 

Neprolazno se s mojim bićem srasla. 

U trajnoj tuzi prolaze mi dani, 

1 stara rana vijek mi srce lomi; 

Nu razum uči: svladaj srce svoje, 

1 gorku bol pred svijetom bar zatomi. 

I ja ga slušam, pa svedj lica vedra 
Sa svijetom općim, medju njim se krećem, 
Dok istodobno korake i misli 
K tvom vječnom stanu — Mirogoju skrećem. 

Gle, proljet svanu! Jorgovan tvoj plavi 
Već lista, pupa, da ti zamiriše; 

U njeg’vu krošnju slavulj mali sijeda, 

1 zovuć dragu sladko ti biljiše. 

A rumen—ruža iz sna probudjena, 

Mirisna svoja njedra već rastvara, 

1 penjuć se med granje jorgovana, 

Casovit raj u mojoj duši stvara. 

Raj časak samo — — pod uplivom mašte, 
Dok sebe varam, da si živ kraj mene, 

1 dok mi dušu zablješćuju iskre, 

Iz kojih niču svete uspomene. 

S iskara onih sunce mi se radja, 
Svemožno, silno kano ljubav tvoja, 

Sto vijek me prati na života putu, 

I tješi, blaži, krijepi čuvstva moja. 

Na tome suncu ruža plemenita, 

Uz jorgovan se ljuveno privila, 

Ko o štit svoj, da istom prolistalu 
Proljetnih bura ne slomi je sila. 

O, štite moj! I ja sam nekoć tako 
O jaki vrat tvoj ruke savijala, 

I prezirući sve nepravde ljudske 
Za jednim ciljem s tobom koracala. 

Svu spremu uma, lijepost srca, duše, 
Posvetio si sreći otačbine, 

Da nakon dugih, gorkih iskušenja 
Slobode prave sunce ju opsine. 

A kada riječ ti zamrla u grlu, 

U oku zadnja suza ti zasinu, 

U suzi toj uzčitah misao tvoju: 

Usreći, Bože, moju domovinu! 

Još jedan pogled svrnuo si na me, 

Pri punoj svijesti, što se s tobom zbiva; 
Taj nijemi pogled tumač bje mi glasni, 
Za malo da te neću gledat živa. 

Hip zatim trudne sklopio si vjedje, 

Ko tihi da te prevario sanak, 

I svršeno bi ... od trenutka onog 
Bijeli tebi već ne svanu danak. 

I bolje, dragi, što te s našeg kruga 
Otajne smrti odnijeli su vali, 
Znajuć, da život gorak bi ti bio, 
Kad gaženi su tvoji ideali . . . 


PUT KROZ ŽIVOT 

Tvoje oči, andjelske dobrote, 

Kao Sirij platnenoga sjaja, 

Vječni izvor mojoj b’jahu sreći, 
Carna stvarnost snivanoga raja. 

Kad u tvoje tonula sam oči, 

U zjenicah vidjeh samu sebe, 

Pa od milja tad ti Ij ubij ah oči, 

Na grud svoju privijajuć tebe. 

Sav raznježen pitao si me tada : 

„Ljubiš li me sladka rano moja? u 
l s cjelovi u moju si dušu 
Pretakao plamna čuvstva svoja. 

A ja tebi odgovorili svijestno, 
Neprestano zureć ti u oči : 

.,Dok je svijeta i dok bit će vijeka, 
Naša ljubav nikad neće proći ; 

Jer je vječna ko i samo nebo, 

Odkud s rosom u srca nam pala, 

1 ko tamjan s božjega oltara 
Dašak svoj nad nama prosipala“. 

Tako naš se odvijao život, 

U blaženstvu ko sred božjeg raja, 

A kad sinak pade nam u krilo, 
Radosti nam više ne bje kraja. 

Kadšto ipak na tvoje se čelo 
Slegao oblak sakrivena jada, 

Kad ti dušu raspinjala misao, 

Zašto PIrvat vjekovima strada. 

Ti, radeći za spas otačbine, 

Svoje brige pomno si mi krio, 

Da obzorje naše vedre sreće 
Oblak tuge ne bi zasjenio. 

AP krik bolni majke domovine 
Zdvojno kad se PIrvatskom razlijegnu, 
Tad se čemer jada golemoga 
Svom težinom na čelo ti slegnu, 

I razori sva maštanja divna, 

Sto ih često nizat si mi znao, 

Kad PIrvatsku ovjenča Sloboda, 

Čemu život svoj si žrtvovao. 

Sve za obraz, aP obraz ni za što, 

Kroz sav život putokaz ti bio ; 
Slijedeći ga, u nijednoj zgodi, 

Nikad, nikad nisi zastranio. 

Za čistoću obraza i duše 
Na sve žrtve vijek si spreman bio, 
Miran život, sreću obiteljsku 
Toj čistoći sve si podredio. 

Svijet opaki u bezdušju svome, 

Na te se je nabacivao blatom, 

Čeljad ina, raspolažuć vlašću 
Htjela te je premamiti zlatom, 

Da te slomi, da joj robom budeš, 

Kao mnogi, kojim ,,častno“ lice 
Za života pa i nakon smrti 
Resi pečat roda izdajice. 

A ti osta gord ko Učka tvoja, 
Nesagibljiv poput njenih stijena, 
Neumoljiv ko branitelj Pravde, 

Castnih djela častna uspomena. 

Tako, dragi, nije samo ljubav 
Sladka veza našoj sreći bila, 

Već uz ljubav štovanjem beskrajnim 
Duša mi se za te napunila, 

Pa odlučih — došlo što mu drago — 
Tebi uz bok vjerno ustrajati, 

1 sve što još budućnost nam krije, 

S tobom, dragi, častno izdržati. 

I naš život drugim putem skrenu . . . 
Putem briga i prijegora bolna. 

Tako valjda u času rodjenja 
Namijeni nam sudba neumolna. 

Osim briga za svakdanji život, 

Smrtna bolest sjela ti u prsi; 

Gledajuć te u beznadnom stanju, 

Ledeni me prolazili srsi. 

Jednog dana u preteške misli 
Uronula kada te zatekoh, 

Zagledah se u oči ti vjerne, 

I Ijubeć ih utješno ti rekoh: 

„Nemoj, dragi, mislima se kinit, 

Ta još ništa izgubljeno nije; 

1 za sutra spremljeno je kruha, 

A sunce nas još sa neba grije . . . 

još se živi, a dodje li doba, 

Pred sud vječni da nam bude poći, 

Pa ti meni ili ću ja tebi 
Ugasnule zaklopiti oči, 

Onda ? . . . Onda? ... Ne mislimo na to . . 
Tko zna, dragi, što će onda biti, 

Ali slutim da ni onda neće, 

Svemogući Bog nas zapustiti. 

A kad opet nadjemo se skupa, 

Lijes do lijesa sred grobnoga stana, 

Opet će nas ujedinit ljubav, 

Još svetija nO za mladih dana. —“ 

„Dušo moja !“ Samo te dvije riječi 
Onog časa reći si mi znao, 

I uzdahnuv iz dubine srca, 

Suznih oči si me pogledao. 


95 






















Skoro zatim — trinajstoga svibnja — 

U bašci već sve su ruže cvale, 

I kroz prozor za okrepu tebi, 

Blagi svoj su miris prosipale, 

Zadnji kad si izdahnuo uzdali 
— Sanje sladke dok još predu noći — 
Pozdravljenje uprav zvonilo je, 

Ugasnule kad ti sklopili oči. — 


HRASTOVI 

Preda mnom leži list papira čista, 
Da njemu predam osjećaje tajne; 

Nu prije slova na njem suzu vidim, 
Taj vidljiv odraz moje duše vajne. 

* 

Naumila sam zabilježit pjesmu, 

U koju sva bili čuvstva pretočila, 

I ta bi pjesma čistu ljubav slaveć 
Posljedni izlijev moje duše bila. 

AF što će naum, kad osnove drage, 
U mašti svojoj što sam poredala, 

Ta suza mala, što mi netom kanu, 
U tihi časak sve je izbrisala. 

0 svojoj davnoj dokle maštah sreći, 

[ ti mi na um, otačbino, panu; 

I radi tebe, mučenice sveta, 

Iz oka ta mi vrela suza kanu. 

Sad u nju zurim ... U toj kapi maloj 
Koliko jada i nepravda pliva! 

Da bolje vidim tu vijestnicu boli, 
Svjetiljke plamen još ju osvjetljiva. 

A teška tuga ko jesenska magla, 

Sto smradnim vonjetn vlažnu zemlju tlači 
I bijednom ljudstvu, željnom topla sunca, 
U izmorene kosti se uvlači, 

Na dušu mi se i na prsi slegla, 

I a oko srca savila se moga 
Ko gladni udav, što se s grane baca, 

Da ovije se oko plijena svoga. 

O, pusta srećo, nikad te ne bilo, 

Sto čame sanke čarat si mi znala, 

1 kad najljepše gojila sam nade, 

Zamahom jednim sve si raskopala! 

1 svega nesta . . . samo gusta magla 
Obzorjem mračnim jošte se provlači, 

A vihor urla . . . hrastovima trese, 

I svija ih ... i k zemlji bijesno tlači . . 

I kora puca ... i odpada granje, 
Zakrzljalo sto je vazda bilo, 

AP hrašće staro — kano čudom božjim 
Iz korjena se svoga pomladilo, 

Pa snažne svoje razširilo krošnje 
Nad dragom zemljom, s koje je izraslo, 

Iz koje siše sok života svoga, 

1 s kojom se je za sve vijeke sraslo. 

1 čvrsto stoji kano straža vječna, 

Ni Usud koju oborit ne može, 

Te divne hraste, ponos nas PIrvata, 

U divskoj snazi čuvaj jaki Bože! 

God. 1935 


BOLNA SJEĆANJA 

Ispod starog trsatskoga grada 
Trudna mi se ustavila noga, 

Pa tad sjedoh, da mi duša nujna 
Bludi širom mora Jadranskoga. 
Ponajprije skrenuli pogled tamo, 

Gdje Sisolu sunce tjeme zlati- 

O, Sisole, tugo moja živa ! 

Tko će odsad tebe spominjati ? 
Nema više one ruke drage, 

Zlatnim što te slavit znala perom, 
Nit za tebe već ne kuca srce, 

Koje snagom ljubilo te cijelom. 

Sin najbolji žrtvovane Istre, 

Tvoj Sisolski, uvijek je bio ; 

Radi tebe, roditeljke svoje, 

Mnoge boli on je podnosio. 

Zi tu ljubav — pakosti li strašne 
Ivo izdajnik klevetan je bio, 

Po druzima još iz školskih klupa, 
Kim je dušu na dlan iznosio : 

Dušu čistu, ko djetinja suza, 
Plemenitu ko miris tamjana, 

I veliku, ko što mu na srcu 
S tih kleveta stvorila se rana . . . 
O, Sisole, i tvoje kamenje, 

Vi mu dijelak harnosti bar dajte, 

I što neće istarski Hrvati, 

Vi mu barem spomen sačuvajte — 
* * # 

Od istarskih krševitih hridi 
Svrnuh okom duž Primorje naše. 
Tužno srce, još tužnija duša, 

Pa mi suze same prokapaše. 

Sinje more nedohitnim skladom 
Svu mi svoju razgrnu ljepotu, 

I još nikad kao onog časa, 

Čudom gledah svu onu divotu. 
Nema riječi u ljudskomu zboru, 
Našeg mora da izreknu čare ! 

O, Hrvati, kakovi ste ljudi, 

Da tudjinci na njem gospodare ? . . 

U to začuli, ko da zrakom prodje 
Zagor bijesni srdjbe pritajene, 

Ili psikut otrovnice ljute, 

U skrovištu svome preplašene. 
Psikut zmijski, niti žagor bijesni 

Ne silaze s nebeske vedrine, 

Već za plijenom iz zasjeda svojih 
Zalijeću se proždrljive psine . . . 

Nizom ljeta Primorje su naše 
Gladne kučke natorile svuda, 

Da otimlju, gdje se otet može, 

Svaki prihod krvavoga truda. 

Plaćenika tuj se skupi družba, 
Izdajničke odapinjuć strijele, 

I hrvatske rušeć ideale 
Pleli vijence „slave 11 neumrle: 

Vijence „slave 11 — naroda prokletstvo, 
S kojeg nikad neće počinuti, 

Sto ih crne izdaje će sjećat, 

Kad im bude dušu izdahnuti. — 

O, Primorje ! Još nedavno ti si 
Bilo izgled sloge i ljubavi, 

A tvoj mar za sreću otačbine 
Prvenstva ti lovor-vijenac savi. 

Ti najživlje vodilo si borbu, 

Tudjinštini da zakreneš vratom, 

Da Hrvati od mora do Mure 
Opašu se slobodicom zlatnom. 

Baš na Rijeci — „otudjenom gradu 41 — 
Zbor držahu ponajbolji sini, 

Umujući, kako bi se mogla 
Brza pomoć pružit otačbini . . . 

Da Hrvati bolje se povežu, 

Glasilo si tada osnovaše ; 

Svijet da sazna, čemu li će služit, 

„Sloboda 14 mu lijepo ime daše. 
Gradeć ljestve hrvatskoj slobodi, 
Grobnik prvi trudbenik je bio, 

Sa Hreljinom kad je Starčevića 
Zastupnikom sebi postavio. 

Baš s primorskih krševitih strana 
Hrvatstvu je zarudila zora, 

Kad Starčević grmi ti je stao, 

Da Hrvatska Hrvatom biti mora ! 

Sjajne iskre žarkog rodoljublja 
Po Primorju žar su prosipale, 

I za malo u Zagorskim stranam 
Jasnim plamom divno odsijevale. 
Duh Hrvatstva poput snažna diva 
Dalmaciju iz sna probudio, 

1 u tužnu spustio se Istru, 

Pa ju k sebi snažno prigrlio. 
Polagano trzala se Bosna, 

Da se riješi robovanja duga, 

Da postane u zlu i u sreći 
Pravoj Braći najvjernija druga. 
Hercegovci — potlačena raja — 
Slobodi su prinosili žrtve . . . 
Samo pitaj njihove planine. 

Na gomile što im kriju mrtve. 

I Slovenci — Planinski Hrvatje — 
Kako sami rado su se zvali, 

Za sudbinu našu zajedničku 
S nama borbu već su vodit stali. 
Prekrasno se razgranalo stablo, 
Spasonosnog pravaškoga ploda, 

Pod njegovim neuvelim hrastom 
Cvjetala je hrvatska sloboda . . . 

A na moru, u našem Primorju, 

Novi život javljao se svuda: 

Brzoplovne učestale ladje, 

Noseć tovar seljačkoga truda. 

Parobrodi to su naši bili, 

Ne da vode utakmicu mrsku, 

Već da s naših tjeraju obala 
Tudjinštine nametnicu drsku . . . 

Dok je ljubav u primorskim stranam 
Plemenite razgrijevala ćuti, 

Zmijskom skotu, grabežljivim psinam 
Svuda b'jahu presječeni puti. 

Ali tada dunu od Karpata 
Vihor ljuti noseć klice kužne, 

Pa rastrese po Primorju našem 
Kleto sjeme sebičnosti ružne. 

Gdje sebičnost poklonika našla, 
Tudjinština tuj se banit stala, 

I tudjinskoj zastava se naša 
S naših ladja na mig uklanjala. 

U Primorju — pravaškoj predstraži — 
Smrt pravaštvu sebičnost zadade: 

Prva Rijeka, za njom Kraljevica, 

I sam Bakar njoj u ralje pade. 

Onaj Bakar, što kroz mnoge borbe 
Nepomična klisura je bio, 

I on se je pod zadahom kužnim 
Stranci prava posve otudjio. 

Osim Baga i uskočkog Senja 
Sve presvoji ,,Ungan>Croata“, 
Tudjinštini najropskije služeć 
Hrvatstvu je zatvarala vrata. 

Nikad sita, iz kosti je mozag 
Hrvatskomu ispijala puku, 
Izdajničku primajući plaću 
Najveću je počinjala bruku . . . 

Svijest Hrvatska, pritisnuta jako, 
Odjedared prebolno zastenje . . . 
Na krik zdvojni trgnuše se ljudi 
I bezćutno zadrhta kamenje ; 

Stari na to ustaše pravaši, 

Pa sred tvrda skupiše se Baga, 

I tu zavjet sveti učiniše, 
Tudjinštinu gonit do netraga, 

Te na oči čitavomu svijetu 
Trobojnicu uzvisiti svetu, 

I državno uskrisiti pravo, 

Istrgnut se podložničtvu kletu. 
Svijest hrvatska žarila im srca, 
Neumorno radeć dušom cijelom, 
Svome su se dovinuli cilju: 

Sretna misao postala je djelom. 

Naše more, a koliko dugo 
Našeg znaka na njem bilo nije ! 
Sada opet s četir krasna broda 
Naša slavna zastava se vije. 
Gledaj, gledaj prama Nehaj-gradu, 
Da ti oko od milja prosuzi, 

Jer ta suza blagotvorni melem 
Bit će tvojoj dugotrajnoj tuzi. 

Prva plovi ponosna „Hrvatska 14 , 

Za njom njena tri najbolja sina: 
„Svačić 44 , „Zrinski 44 i „Starčević Ante 4 , 
Gledat ih je upravo milina. 

Bijeli plove kano galebovi, 
Trobojnicom svetom ovjenčani, 

1 kockama crvenim i bijelim, 

Našim grbom, slavno nakićeni ! 

S neba zlatno miluje ih sunce, 

S dola vali cjelivaju slani, 

A u duši pitanja se bude : 
gdje su naši staroslavni dani ? 

Pred jedanajst već smo dugih vijeka 
Silni, moćni sjali na visini, 

I sav Zapad klanjao se smjerno 
Našoj snazi, našoj veličini. 

Naša vojska na kopnu i moru, 

Strah bijaše svakom dušmaninu, 

A na dohvat hrvatskom brodovlju 
Nitko ne htje doći u blizinu. 

Ali tada taština je griješna 
Medj Hrvati ugnjezdit se znala, 

I sve spone hrvatske nam slave 
Požudam je svojim žrtvovala. 

Od to doba klupko našeg jada 
Već se nije ustaviti dalo ; 

Olujnimi progonjeno trijesi, 

Sve to niže se je kotrljalo. 

Pritisnuti izdajničtva žigom, 

Svoju glavu nismo dići znali, 

I nas, slavno „Predzidje Kršćanstva 4 
Svi narodi već su prezirali. 

Nu čast naša oskvrnjena ljuto, 

Dulje snosit grdnu ljagu neće — — 
Svijest hrvatska, iskušana jako, 

Čvrstom voljom u nov život kreće ; 

Pa sad napred, čestiti Hrvati, 

Znojem, srcem, napred za Slobodom, 
Pjesnika da proročanstvo divno 
Nad hrvatskim ispuni se rodom: 

.,Kolo sreće u okoli 
Varteći se ne prestaje, 

Sto bje gori, sad je doli, 

A što doli, gor’ ustaje !“ 

God. 1908. 

MOJEM KUMČETU 

na krstni dan 29- ožujka 1903- 

O, dijete malo! 

Presretnoj majci na krilo si palo, 

A oko tvoje 

Još ne pozna lice mame svoje. 
Nježno ti uho 
Glas joj razabire, 

Nu glas njezin dragi 
Do srdašca tvoga ne dopire. 

Za sad samo svjetlost i tmina 
Očica se tvojih prima. 

Kada bude tajno svijetlo 
Dušicu ti obasjalo, 

Zasvijetlit će oko tvoje, 

Jer je mamu upoznalo. 

Nevin smiješak s tvojih usna, 

I sjaj mili oka tvoga, 

Odkrit će joj, što se budi 
Na dnu srca malenoga. 

O, dijete malo! 

U času, kad si svijet taj ugledalo,*) 
Tvoj Imenjak 
Pred sedam ljeta 
S ovoga se preselio svijeta. 

Ti jesi Ante, 

Po sretnomu ocu tvome, 

I po onom Starcu velikome, 

Koj silnog uma presjajne vrline 
*) 29. veljače 1903, 

Posveti službi drage otačbine. 

Tko bješe On? 

Iz usti svoga slušati ćeš tate, 

Kad mladjahnomu 
Gladit će ti prame zlate. 

Rodjenje tvoje 

S njegovom smrti 

Odlukom božjom čudno vezano je. 

U spomen toga 

Svetog dogodjaja 

Sad ime krsno 

S njim te mrtvim spaja. 

O, dijete malo! 

Tvoga slavnog Imenjaka 
Hrvatskoj je Lika dala; 

1 tvog oca poštenjaka 
Krsna Lika odnjihala. 

Tvoja majka — dobra duša — 
Srcu Like ponos, dika, 

Majci, ocu, Imenjaku 
Budi slika i prilika. 

O, kumče drago! 

Na života putu slušaj 
Majku, oca premilena; 

Gdjegod bio, nek te prati 
Imenjaka tvoga sjena. 

Bujaj, rasti, jačaj, cvati, 

Sladka nado roditelja, 

Da u tebi sretni nadju 
Zlatnu krunu svojih želja! 

TAK JE NA SVETU 

Lepo je, ah, lepo, 

Na čalarnom svetu, 
SenokoŠe dok su 
Se vu jednom cvetu. 

Detela črlena, 

Tratinčice bele, 

Potočnice plave, 

Cvetje šake fele 

Iz zelene trave 
Glavice si diže, 

Stvoritelu svomu 
Kak bi bilo bliže . . . 

Lepo je, ah, lepo 
Na tom božjem svetu, 
Devojčice dok su 
Vu mladosti cvetu. 

Okol njih se onda 
Saki ofrkava, 

Saki svojoj šepčuć, 

Kak ju obožava. 

I donosi cvetje, 

Granu ružmarina, 

S željom da već k letu 
Porodi mu sina . . , 


Lepo je, ah, lepo, 

Kada mlada mama, 
Nunajući sinka 
Zna, da neje sama; 

Niti onda, gda im 
Tatek doma neje, 

Ar joj sinek sladki 
V naročju se smeje . . 

Lepo je, ah, lepo, 

Dok ju nade nose: 
Sinek bu narasel 
Spremat će mu goste. 

Ali sinek prvo 
Soldat mora biti, 

Na komandu stranjsku 
Svoju krvcu liti . . . 

I tužna ga mama 
Na bojišče sprema, 
Odkud joj jedincu 
Povratka već nema. 

Kak pod kosom cvetje 
Svoje gubi glave, 

Tak je sinek zvršil 
Na bojišču ,,slave“. 

Za sinekom njenog 
Vjenčanoga druga 
Nakon par mjeseci 
Sfondala je tuga. 

Pa sad se lepote, 

Kaj svet more dati, 
Suzami zaleva 
Tužna žena — mati. 

Ljudi ju glediju 
Ravnodušna lica, 
Zeleniš jen reče: 

Fajn je ta dovica. 

Tak je na tom svetu, 
Nigdar nebu bolje, 
Trpeti se mora 
Se do božje volje. 


MOJOJ MAMICI 

Lahorče lagani, tihi, 

Sto proljetnu miluješ noć, 
Na svilenih svojih krilih, 

Do dravskih obala plodnih 
Hoćeš li mi poć? 

Lahorče lagani, tihi, 

U rodni moj svrati se dom, 
I staroj majčici šani. 

Da srce mi čezne, hlepti, 

Za njom ljubljenom. 


Lahorče lagani, tihi, 

Mog srca, daj, utaži plam, 
l pozdrav dragi odnesi, 

I cjelov sladki utisni 
Na majčice pram. 

Lahorče lagani, tihi, 

Pohrli, već tanji se noć . . . 
Mamicu moju izljubi, 

I tihim joj šušnjem javi, 

Da sutra k njoj ću doć! 


MOJ ZAVIČAJ 

Kad se sunce na počinak spušta, 
Svojim zlatom veličajno rubi 
Ivančice najviše vrhunce. 

Goru krasi šuma hladovita, 

Do najvišeg vrha vilovita. 

Uz goru se, ko uz dobru majku, 
Prislonili brežuljci gizdavi; 

Po njima se jabuke rumene, 
Groždje zlati, slastna šljiva plavi. 
Niz uvale vrelašca žubore, 
Slijevajuć se u livade cvjetne, 

Na podancih što se nanizale 
Ko djerdani ili sag vezeni. 

Po brdaŠcih crkvice se bijele, 

I dvorovi hrvatske vlastele. 

Po obroncih nizaju se sela, 

Trošna zdanja, u njih bijeda velja 
Crni krovi zagorskih seljaka, 

Tvrde vjere, zato siromaka. 

Milija im rodjena je gruda, 

Nego P teška ta nevolja huda. 

Kud pogledaš svuda bijeda vlada, 
Svijet navikao, da pati i strada. 
Slast života oni ne poznadu, 
Trajuć dane u mučnome radu : 
Kopaj, sijeci, pluzi, branaj, kosi, 

Po pripeci i jutarnjoj rosi; 

Grbi ledja, žulji tvrde dlane, 

Da za zimu nešto spremiš hrane ; 
A kad usjev najljepše im zrije, 
Udri tuča, sav im trud ubije, 

1 gdje jučer s nadom rasla radost, 
Sve. je danas poklopila žalost. 

Skini pogled s one siročadi, 

Hajde napred i čuvstva osladi. 
Povest ću te na proplanak mili, 
Koj mi srcu nadasve omili. 
Ogranak to Maceljske je gore, 
Gdje si vile sagradiše dvore 
Od borovlja, jedre hrastovine, 

Da se raje usred hladovine. 

Tu voćnjaci krasni se raspleli, 

S vinogradi divno su se spleli, 

I sve dušu mirluhom opaja 
Na toj grudi zemaljskoga raja. 

U sunčanom sve se iskri sjaju, 

Miloglasno ptice cvrkutaju, 

Lahor struji, sjajno lišće ljubi, 

Medju granjem polako se gubi . . . 
Bagremovi u raskošnom cvatu 
Gizdaju se na sunčanom zlatu, 

A roj pčela oko njih prelijeće, 
Skrivajuć se u medeno cvijeće, 
Nesmetano svoj da posao rade, 
Sladki pelud kad iz cvijeća vade. — 
Ovdje stani, od hoda počivaj, 

U prekrasnoj prirodi uživaj ! 

Silna ravan široka i duga 
Stere se od istoka do juga, 

Sva je plodna, puna zlatnog klasja, 
Koje vjetrić ljulja i talasa. 

Onamo pak k medjumurskoj strani 
Hrla Drava cakli se i šumi, 

Pa se vije poput gorde zmije, 

Dok najposlije nestane je s vida 
Na ravnini u sivoj daljini. 

K sjevernoj sad ogledaj se strani, 
Novi čari tuj su poredani : 

Svud brdašca, svud se pjesma javlja, 
Zelen Stajer ljupko te pozdravlja. 
Brežuljci se redaju pitomi, 

Ko na moru vali razigrani. 

Sve je krasno, sve je plemenito, 

Srcu milo, sladko, uznosito. 

Eto slike hrvatskoga kraja, 

Slike moga dragog zavičaja. 

SLAVA SUNCU 


O, divno sunce, 

Sto toli voljko na me šiješ, 

Sto s vedrog mi se neba smiješ 
Svemožan tvoj je žar! 

S topline tvoje krvca vrije, 
Zamrlo bilje bujno klije, 

Da zemlji poda čar. 

O, sunce drago! 

Leptiri nude cjelov cvijeću, 

Iz ulišta za medom lijecu 
Pčelice radine. 

A povjetarce struji gladko, 

I sjajno lišće Šušti sladko 
Ko riječi Iju vene. 

O, sunce milo! 

U lugu svud se cvrkut Čuje, 

Već slavulj ljupko priželjkuje, 

Oj, al’ mu ječi poj! 

A tamo gdje se spliću hvoje, 
Gnjezdašce toplo savio je 
Za stanak milenoj. 

O, dodji dragi! 

U bašči ruže njedra šire, 

Miloduh iz njih se prostire, 
Uživaj mili moj! 

I bosiljak se tvoj zeleni, 

I karanfil se već rumeni; 

Uberi cvijetak svoj! 

O, sunce slavno! 

U bezbroj što se zraka sjajnih 
Odsijevaš sa nebesa tajnih, 
Probudi narod moj; 

Orijaš stari da se prene, 
Otvori širom oči snene, 

Na svoje noge čvrsto stane, 
Izliječi brzo stare rane 
I slavi Uskrs svoj! 


ZIMSKO JUTRO 

Kroz prozor htjedoh pogledat u baŠču, 
Je 1’ joŠte cvatu ruže premilene, 
Jutarnjim suncem i rosicom blagom 
Ko draguljima sitnim poškropljene. 

Nu jutros prozor do vrha je zastrt 
Ledenim cvijećem bez mirisa draga; 
Ko dragulji se leđno cvijeće iskri, 

Al’ sve po malo gubi se bez traga. 

HRVATSKI DJAK 

Sunašce sije, 

Prsi mi grije 
I srce zove 
Na čine nove, 

Za narod svoj! 

Ja srcem smjelim 
Raditi želim, 

Pošteno vjerno 
I neizmjerno, 

Za narod svoj! 

Daj višnji Bože, 

Da snage se slože, 

Uma i ruku 
Da nismo na bruku, 

Narodu svom; 

Vjekovni borac 
I čudotvorac 
Da opet bude 
Bez sreće hude 

Na svome svoj! 


ZIMSKO SUNCE 

Sto je, sunce, da si tako blijedo? 
Sto je, sunce, da si tako hladno, 
Izmoreno, zamagleno, tmurno 
U prosjaka ko čeljade gladno? 

* 

Zar si i ti čemera prepuno? 

1T te zima izsisala tako, 

Da istinski stara pjesma glasi: 
Sunce jarko ne sijaš jednako! 

Svani, sunce, zemljica te žudi! 
Grani sjajno, ugrij hladne grudi: 
Zemlji podaj obilje topline, 

Našim dušam žara i vedrine! 


Djedova tragom 
Hajd’mo za slavom; 
Poštenjem, znanjem, 

Duše imanjem 

Krčimo put! 

PRIJATELJICI 

Lasto mila! 

Gdje si zimu sprovodila ? 
Odakle si k meni doletila ? 
Ljudi kažu, 

Slijedeć svoga druga 
S toploga si doprhala juga. 
Preko gora 
I širokih mora 
U te naše strane 
Koje želje nošahu te 
Toli željkovane ? 

Ovdje osim gnjezdašca ti 
Ništa nisi ostavila, 

Pa zar si se starog doma 
Toli silno zaželila ? 

Spominjem se još od lani, 
Kad si amo doletila 
I ljubavi svojoj stanak 
Tu pod žlijebom sagradila. 
Kako li si tada sretna 
Preko dvora prelijetala, 

Sita lijeta na krov sjela, 

Pa veselo cvrkutala. 
Netaknuto sad si našla 
Drago gnijezdo svoje, 

U njem si se odmorila, 

Da I’ ti srce smireno je? 

Prošlog ljeta vidjeh, 

Tri glavice mile 

S tobom su iz gnijezda 
Kadšto provirile. 

Skrbna majko! 

Ti si njima u svom kljunu 
Donosila hrane ; 

Kružeć zrakom hvatala si 
Samo bube odabrane. 

Kašnje tvoja djeca mala 
Iz gnijezda su izlijetala, 
Postepeno smjelih krila 
Na krov su se zalijetala. 

A I' na jednom opustilo 
Toplo gnijezdo tvoje, 

Malog društva ispod žljeba 
Nekud nestalo je . . . 

Bez društvanca toga sporo 
Jesen mi je prolazila, 

A nadasve tužna su mi 
Mračna zimska jutra bila, 

Kad je s vjetrom leđno zrnje 
Udaralo po prozoru, 

Drmajuć i tvojim gnijezdom, 
Što mu b’jaše na udaru. 

Ali netom proljet svanu, 
Gnjezdašce je oživilo, 
Cvrkutanje laste drage 
Iz njeg’ me je pozdravilo. 

I jajašca za pomladak 
Već si sretna u njem snijela, 
Spremajuć se kako s djecom 
Nov bi život započela . . . 

Ali noćas grdni pljusak 
Raskvasio gnijezdo tvoje, 

I jutros si razoreno 
Našla sve imanje svoje. 
Zabrinutu sad te motrim 
Kružit oko gnijezda svoga, 
Kano bijednog beskućnika 
Bez svog doma sirotnoga. 

Mila drugo ! 

Nemoj tužit, 

Nemoj zdvajat ! 

Rana tvoja će zacijelit ; 

Ti ćeš novo savit gnijezdo, 
Mlade svoje u nj uselit: 
Svoje ptiće, 

Svoju radost, 

Sladku brigu, 

Svoju dragost ! 

Pod krilcima svojim toplim 
Mladunčad ćeš tetošiti, 
ITranit ćeš ih, njegovati, 

I svi ćete sretni biti. — 

Kad li jednog vrućeg dana 
Drski vrabci doletili, 

I na novo gnijezdo laste 
Svom žestinom navalili . . . 

Preplašene male ptiće 
Da zaštiti dobra mati, 
Lepećući oko gnijezda 

Vrabce htjela otjerati. 

Ali vrabac oštrim kljunom 
Sred čeoca lastu shvati, 
Krvca brižnu, 

Lasta klonu, 

Nemoguć se odhrvati . . . 
Malo zatim s ruba gnijezda 
Krvnim vijencem okrunjena, 
Mrtva lasta na tle pade, 

Po vrabcima umorena. 

Niti s njenom mladunčadi 
Vrabci nisu bolji bili, 

Tri su ptića golušava 
Iz gnjczdašca izbacili. 

Tako družba osvajača 
Slabijega tamaneći, 

Bez napora i bez truda 
Krov nad glavom zna si steći 

ZA RASTANAK 

Drage sestre Hrvatice, 

Rastanka je sutra dan. 

Tu nam život lijep je bio, 

Ko u zdrave djece san. 

Življasmo pod jednini krovom, 
B’jasmo skupa dan i noć, 

JoŠte malo pa će svaka 
Opet svojim putem poć. 

Dobrnsko je zelenilo 
Duša naših bilo lijek; 

Ovih šuma, brežuljaka 
Sjećat ću se ja dovijek. 

I livada rascvjetanih, 

— Sve su bile jedan cvijet — 
Kud pogledaš, svud krasota, 

Pa da nije lijep taj svijet! 

Potočića bistrih žubor, 

I mirisnih bora dah, 

Cvrkutanje milih ptica, 

Sto pjevahu u sav mah, 

Prenulo je naše misli, 

I na poslu eto nas; 

Osvježene propjevasmo 
,,Ode u naše u sav glas. 


Lijepo nam je ovdje bilo, 
Uživasmo zemni raj, 

Nu to lijepo nije vječno, 

Sutra biti će mu kraj. 

Rastat nam se sutra valja, 

AP nek život uči nas, 

Da smo žene ne za slasti, 

Već za Majke naše spas. 

Svojim sitnim, praznim željam 
Nedajmo nad sobom vlast; 

Jedna misao nek nas vodi: 

Majci našoj bit na čast! 

Plemenitom utakmicom 
Ispunjujmo sav naš rad, 

I blagoslov Svemogućeg 
Uzmanjkati neće tad. 

Na rastanku s Bogom, sretno! 
Kličem vam iz srca svog, 

Pratilo vas lijepo zdravlje, 

Štitio vas dobri Bog! 

U Dobrni 1933 

MLADOJ MUSLIMANKI 


Što mi radiš, seko Fahro, 
U toj kuli nezgrapnoj ? 
Sidji dolje, šetat ćemo 
Po livadi zelenoj. 

Kroz livadu potok struji 
Bistar kano suzica, 

Kud žubori, kud mrmori, 
Izbujala travica. 

Uz potočić divne lipe 
Miloduhom odišu, 

Medju granjem bulbulići 
O ljubavi biljišu. 

Po livadi kud pogledaš, 
Šarno cvijeće miriše ; 
Dodji, Fahro, uberi ga, 
Samu ljubav izdiŠe. 

Sidji, seko, da te jutrom 
Krasi mlada zorica, 

A o podne ljube zrake 
Zivotvornog sunašca ; 

Večerom pak lahor blagi 
Da ti sanak pribavi, 

A zvijezdice šapću priče 
O presladkoj ljubavi. 

SELMIJICI 

Na vrh kule na mekanu svilu, 

U krasnome dvorcu Omerovu, 
Spustio se Omer uz Selimu 
Pojuć pjesmu ovu : 

„Oj, ne marim, zlatna dunjo moja, 
Noću motrit mjesec, zvijezde jasne, 
Što prelijepo s našega se neba 
Odsijevaju krasne. 

Tvoje čelo, tvoje oči, usta, 
Najdivnija to su sunca moja, 

S njih se runi poput zlatnog praška 
Na me ljubav tvoja!“ 

Sjajna sunca božjega svemira, 

Tvoj ti Omer niže u pjesmice, 

A ti, mlada, ni ne vidiš nebo 
Iz svoje tamnice. 

Plam ljubavi iz oka ti sijeva, 

Krasna dijevo, sretna robinjice, 

Jer te bajne omamljuju riječi 
Ljubavne pjesmice. 

Ne varaj se, Selmijice draga, 

Da je život rajsko uživanje, 

Dok ti dragi svojom pjesmom sladi 
Slijepo robovanje. 

Ti si lijepa i ne misliš mlada, 

Da će tvoje uvenuti cvijeće, 

Da i ljubav ugasnu'ti može 
Bez milostne sreće. 

Gledaj svoju u kavezu pticu, 

Vesela je u prostoru malu, 

AV u lugu zvonkije bi njeno 
Grlo ozvanjalo. 

Kad ti Omer opet pjevat stane, 

Ti mu kaži, da te s kule vodi, 

Da ti srce za čarima čezne 
U divnoj prirodi. 

Ti mu kaži, da ti srce gine, 

Za ljepotom majčice prirode, 

Da ti duša splinut će od tuge 
Bez sladke slobode. 

Na slobodi uz Omera tvoga 
Kad ti zefir hladiti će lica, 

Svoju pjesmu kad ćeš skladat s pjesmom 
Seka Hrvatica; 

Kad se, Selmo, u tvom srcu mladom 
Rasplamsat će ljubav domovine, 

Istom tada pokročit ćeš, seko, 

Na one visine, 

S kih Prosvjeta odvažno i smjelo 
I na tvoja stala kucat vrata . . . 
Odključaj ih, na tebe da prospe 
Punu pregršt zlata : 

V f , 

Čistog zlata, koje divnim svijetlom 
Znanja svoga rasvijetljuje tmuše ; 

Ovo svijetlo, dozvoli i tvoje 
Da se takne duše. 

God. 1900. 


ZASUŽNJENOM SLAVULJU 


Proljetos si moj slaviću, 

Na slobodi pjesme vio. 
Pjesnik te je pjevat čuo, 

Tvoj mu pijev je omilio, 

I nesmiljen ulovi te, 

Da mi pjevaš na prozoru, 

U kavezu malom skačuć 
Da pozdravljaš bijelu zoru. 

Moj slaviću, bulbuliću ! 

Sluhni srca svog kucanje, 

Pa mi pjesme zvukom javi, 
Je T ti teško robovanje? 
Vuče li te u lug želja, 

Gdje ti prva proljet evala, 
Gdje uz tebe medju granjem 
Tvoja draga cvrkutala ; 

Gdje ste skupa na slobodi 
Gnjezdašce si toplo svili, 

Pa u tome carstvu sreće 

Svoje mlade odgojili? 

Nu što pitam, sužnju mali, 
Kamo li te želja nosi, 

Kad osjećam za slobodom 
Da se svaki stvor uznosi. 

1 tvoja mi pjesma kaže, 

Da za gustim čezncš lugom, 

Da ti nježno srce gine 
Za premilom tvojom drugom . . 

Ne, prijane, ti već nećeš 
U kavezu tugovati, 

Digni krilca, da uzmogneš 
Odmah u gaj odprhati. 

S bogom, pjesme kraljeviću ! 
Leti k tvojoj slavuljici, 

Kraj nje sretan glasno pjevaj 
Pjesmu divnoj slobodici ! 

Leti lugom pa uživaj, 

Nek ti godi plandovanje, 

Uz dragu ćeš zaboravit 
Privremeno robovanje. — — 


128 


SUNCU 


Grani, sunce, pa se digni 
Na nebesku tu vedrinu ! 

Sunce sjajno, nedohitno, 

Ti raztjeraj robstva tminu. 

Tvoja svjetlost, luči Božja, 
Cijelom svijetu divno godi ; 
Gledajuć te netaknuto, 

Sanjam, maštam o Slobodi. 

Sunce slavno, daj, objavi, 

JeP ti sjajeŠ u slobodi? 

Ako sjaješ — i Hrvatsku 
Tom slobodom, daj, oplodi. 

Ti Slobode jesi simbol, 
Sloboda ti dar od Boga, 

Jasno sini, krv upali 
Drijemajućeg moga roda, 

Da se trgne u nov život, 
Castni branič starih prava 
I potomstvu dade primjer, 

Cim se stiče prava slava. 

God. 1889. 

MOJEM JEDINOM VNUKECU 


Bez pinklecov letos k Tebi 
Dragi Božić došel je ; 

Samo listek Ti donesel, 

Vu njem svoje želje se : 

Budi dober kak do vezda, 

Se je, kaj Ti on želi, 

Da se s Tobom tatek, mama 
1 rod ćeli veseli. 

Čuvaj svoje mlado zdravje 
Kak najvekši božji dar, 
Grabancijaše izbegavaj 
Da te ne zavleku v kvar. 

Lepo imet je pajdaša, 

Al’ trijeb’ znati kakov je, 

Da Ti svojim norijami 
Ne zatruje serčece. 

MOĆ LJUBAVI 


Pjesmo moja, struno potrgana, 

Na dnu srca iskro zapretana, 
Tješiteljko tuzi i žalosti, 

Sladka drugo u svakoj radosti, 

Iz mog srca — tvoga stana mala 
Kuda si mi u svijet ođprhala? 

Ti si često viđala mi rane, 

Crnom zlobom, klevetom zadane; 
Sad mi duša radost oćutila, 

A ti si me, draga, ostavila. 

Pjesmo moja, željo uzdisana, 

Bajni melem srca uzrujana, 

Vrati mi se, da ti vijenac svijem, 
Žarka čuvstva u te da prelijem. 

Ti jedina, drugo moja vjerna, 

Ti ćeš shvatit čuvstva neizmjerna, 
Pa ćeš tada širom roda moga, 
Sirom dragog roda hrvatskoga, 
Skromno letit od sela do grada, 
Osvješćivat ona srca mlada, 

U kojima sveta ljubav klije, 

Al’ još domu posvećena nije. 

Mlado srce puno čežnje, žara, 

Na plamenu sebičja izgara, 

Al’ dok čista ljubav ga užiže, 

To je srce savršenstvu bliže. 
Svaka ljubav još nevina tako 

Sebičnosti ugađja polako ; 

Samo ljubav domu posvećena, 
Skroz je čista, ničim natrunjena. 

Odkad ima svijetu pametara, 

Cista ljubav vijek čudesa stvara : 
Ona krči trnovite staze, 

Ruši hridi, poravnjuje jaze, 
Vjerolomstvo u zametku guši. 
Mir donosi ojadanoj duši. 

Čista ljubav neprestano žudi, 
Dobro dobrim da vraćaju ljudi ; 
Podloj himbi gdje se ulagiva, 
Crni obraz smjelo razodkriva ; 
Nigdje spletki neda odahnuti, 

Ni kleveti za čas počinuti. 

Čista ljubav sve iz ništa stvara, 
Snažnom voljom nepravde obara, 
Raj na zemlji divno uredjuje, 

Da u njemu čovjek gospoduje. 

Hrvatska je od kraja do kraja, 
Prava slika zemaljskoga raja : 

Jer ju sinje oplakuje more, 

Jer ju krune vilovite gore; 

Zlatno zrnje po dolinah zrije, 

Po brdaŠcih rodni trs se vije ; 
Plodi svime, Štogod srce žudi, 

A sve dušman otimlje nam hudi. 

Zato, pjesmo, kud se vineš sada, 
Svuda kucaj na srdašca mlada, 

Ljubav slavi, samo o njoj zbori, 

Svako srce ljubavi otvori. 

Kad nam ljubav bude vodilica, 

Nestati će bratskih razmirica, 

Ljubav čista kad sve obuhvati, 

Novi život počet će Hrvati. 

Pod ljubavi božanstvenom vlasti 
Slomit će se pogubne napasti. 

O, mladosti, sve tvoje vrline 
Sreći žrtvuj drage domovine ! 

Ljubav neka zbliži sve i spoji, 

Nikad nitko da nas ne razdvoji, 

Ljubav čista složne nek nas vodi 
Čista srca k žudjenoj slobodi! 

God. 1903. 

ODZIV JEDNOM POZIVU 

(izašlom u gospićkom »Hrvatu« g. 1908.) 

»Gdje ste pjesnici, slobode vijestnici?« 

Sa Kaptola ovaj upit jeknu, 

S moje žice odgovor odjeknu: 

»Gdje su pjesnici, slobode vijestnici?« 

Davorije bojne 
Davno već spavaju, 

Kad pjesnici za nje 
Ljubavi nemaju. 

Ta novije pjesme 
lz flirta izviru, 

Razbludu slaveć 
Krepost zatiru. 

Za ljubav čistu 
Malo se haje, 

Sad ona je roba 
Sto svakom se daje, 

Stoga i srca 
Prepuna kala 
Na žalost već nisu 
Hram ideala. — 

Ustajte pjesnici, slobode vijestnici! 

Pretužno sada 
Živimo vrijeme, 

Tudjinstva mrzkog 
Tišti nas breme. 

Tudjinstvom knjiga 
Nam je oličena, 

Tudjinskim dahom 

Mladost zasićena; 
Zadah tudjinstva 
Nas davi i muči, 

Da staro Hrvatstvo 
Ponizi, obruči. 
Lascivno štivo 
Mladež nam guta, 

Ma da ju s pravog 
Odvraća puta, 

I srca truje, 

Duše ubija 
Otrovom svojim 
Ko zasjedna zmija. 

Kudagod skrenem, 
Tudjinstvo vidim, 
Stoga pred svijetom 
Uprav se stidim, 

Sto naraštaj novi 
Svog se odriče, 

Dok s tudjinstvom ništa 
Dobra ne stiče. 
Djedova naših 
Duševno cvijeće 
Moljci raztaču, 

Kad mladež neće 
S cvijetova onih 
Pelud da siše, 

I primjer lijepi 
U srce upiše. 

Sve naše staro 
Puno je čara, 

Starije pjesme 
Pune su žara, 

Da prenu srca 
Na velike čine, 

Za spas i slavu 
Majke domovine. 

Frankopan, Rusan, 
Demeter vrli, 
Gundulić, Botić, 
Prerad neumrli; 
Senoa, Blažek, 
Okrugić Ile, 
Mihanović i Štos 
Ljubimci vile ; 
Reljkovič, Gjordjić, 
Menčetid Vladko, 
Dubravi slavnoj 
Ime presladko; 

Fra Ivan Despot 
„Hrvatskoj 1 * pjeva ; 
Krasna mu duša 
S pjesme odsijeva. 
Palmović skromni, 
Nijemčić pun boli, 
Pjesmi mu ,,Žrtvam“ 
Tko da odoli ? 
Danilo Medić, 

Salvet Bašagić,* 
Bogović, Tomić, 
Osman-beg Stafić, 
Kranjčević Silvij, 

136 


Markovid Frane, 
Vukelic, Arnold, 
Trnski Ivane, 
Vladislav Vežic, 
Hvala mu svaka, 

Sto divno opjeva 
Sigetskog junaka. 
Badalic nježni, 
Kovačid žarki, 
Harambašid tvorac 
Divnih „Slobodarki’*, 
Pjevahu pjesme 
Od srca k srcu, 
Dižući ponos, 

Zaredi krvcu, 

Da opet svanu 
Sretni nam čaši, 

S tudjinskih ralja 
Dom da nam se spas 

Gdje ste pjesnici, 
Slobode vijestnici? 

Za tragom starih 
Mladi ne kroče, 

S tudjinskom vilom 
Oni se roče, 

A ona ih nuka 
Da slave orgije, 

1 vrijeme trate, 

Gdje mjesto im nije. 
Zato se svijest 

Hrvatska gubi, 
Propada ponos, 
Nestaje ljudi, 
Uzorom što bi 
Riječju i slovom 
Morali biti 
Potomstvu novom. 

Pjesnici ovi 
Održat se neće, 

Jer narod od njih 
Srce okreće, 

Buduć da nisu 
Pjevati znali. 

Što hrvatski od njih 
Traže ideali. 

AP nove pjesme 
Čedno već bruje, 
Biljisat začuli 
Mlade slavuje, 
Slobodi sladkoj, 
Prošlosti davnoj, 
Hrvatskoj Majci 
Nekada slavnoj. 

Najmladjih to je 
Cetica mala, 

Srdaca čistih, 

Punih ideala ; 
Čuvstava nježnih, 
Ljubavi žarke, 




Koji će stvorit 
Nove ,,Slobodarke“, 

Svježe i bolne 
Ko krvava rana, 

Ko strašan memento 
Sudnjega dana . . . 

4 

Pjevajte sinci, nek ječi gora ! 

Glas nek vam leti duž sinjega mora. 
Pjevajte gromko ko djedovi mili, 
Slobodi divnoj, prot robstvu i sili. 

Ko trublja rajska nek pjesma vam zveči, 
Uznoseć narod je P k smrti ii sreći. 
Pjesme će vaše stvorit junake, 

Koji će raznijet robstva oblake. 


BABICA 1 VNUKEC 

Detešce malo 
Babica zibleju ; 

Z očih glibokih 
Suze joj kapleju. 

S hrapavom šakom 
Suze si briše, 

Pa nad detencem 
Tužna uzdiše : 

„Haj i mi, haj i, 

Sinek moj mali . . . 
Težki su jadi 
Nas dva zdopali. 

Mamica ti je 
V porodu hmrla, 

Cačeka v boju 
Kugla razdrla. 

Nikoga nemaš 
Kak mene staricu, 

Na svetu ovom 
Najvekšu bogicu. 

Ničesa nemam 
Ja boga sirota, 

Smrt me obhaja 

Kraj stranjskoga plota — 

I rada bi hmreti, 

Ali zbog tebe, 

BogČek moj mali, 

Srce me zebe. 

Gdo bi te hranil, 

Gdo na te pazil, 

Kad buš kak črvek 
Po prahu mi plazil ? 

Se moje blago 
Ovca je bila ; 

Z nami je spala, 

Kraj nas brstila. 


I mlekeca navek 
Za te dost bilo, 
Ftiček moj drobni, 
Serčece milo ! 

Včera bez ovce 
Mi smo ostali — — 
Sekutori došli 
Pa ju prodali 

Za štibru, namet, 
KajkakŠne đače, 

I ne ih briga, 

Kaj ajngel moj plače 

Oh, bogček mali, 

Kak mi se zvijaŠ ! 
TeleŠce slabo 
Z glada previjaš, 

A ja ti, stara, 
Nemrem pomoći, 
Makar mi od plača 
Scurele oči . . .“ 

Pa spustila glavu 
I zdigla ruke, 

Moleći Boga, 

Da reši ju muke ; 

Ali nek skupa 
Smrt im pošale, 

Ar ovak živet 
Nemre se dale. 

Najzad mu svoja 
Prsa je dala, 

Da se primire 
Ustanca mala. 

I dete je vleklo 
Polehko pilo — 

Babičine krvi 
Dok se napilo . 

Mesec je gledal, 

— Svedok jedini — 

Kak vnukec se hrani 
Pri meseČini. 

Zatem ih mirni 
San je poklopi!, 

Trudne im oči 
Za navek sklopi!, 

Pod stranjskim plotom. 

God. 1917. 

SVEMOGUĆSTVO BOŽJE 


Dubravom ječi pjesma slavulja, 
Poljem valovlje klasja se ljulja, 

Nad njime sunce sjaj svoj razlijeva, 
Gledajuč čar taj duša mi pjeva : 

Nebesko oko bajno što sijaš, 
Toplinom svojom svijet obavijaš, 

Ti stvaraš čuda bez motornog stroja, 
Bez krvavih žulja, patničkog znoja. 

Čudesnom moči tvojega žara. 

Sitno se zrnje u biljke pretvara, 

A one plodom stostrukim rode, 

Da ljude hrane i zemlju oplode. 

Košćica mala na zemlju pane, 
Golemo stablo iz nje nastane, 

Sto lista, cvjeta, plodom nas hrani, 
l hladom svojim od žara tvog brani. 

Prostrane ravni, stravične gore, 

Izvori, rijeke, bezkrajno more, 

Ljudi i zvijeri zemlju što gaze, 

Sva bića, što se u vodi nalaze, 

I nebo plavo, i zvijezde sjajne, 
Sunčani dani i noći bajne, 

Oluje, vihor, podzemni trijesi, 

Munje i gromi, svemira bijesi, 


143 










Samo od sebe nastalo nije : 

U stvaranju svega tajna se krije, 

Pred kojom čovjek sitni je prašak, 
Svemožnog Boga neznatni dašak. 

Moć nedohitna stvaranja toga 
Djela su vječna nevidljiva Boga, 

U sjaju sunca, što nam se kaže, 

Što krušno zrno do zrna slaže 

U klasje rodno, Što poljem se njiše, 

1 nakon žege za rosom uzdiše, 

Šuškajuć milo, kano da prosi : 

Noćnom me rosom, Bože, orosi ! 

I magle sive u čas se zbiju, 

Oblaci suzni nebo prikriju, 

Pa kišica tiha rominjat stane, 

Da zrnje ojedri, zemlji odlane ; 

Još cvijetu svakom svoj miris dade, 

1 čare, kojima oči nam krade. 

A jutrom opet s neba visoka 
Sjaji nam zjena nebeskog oka, 

Da čuda nova bezkrajno stvara, 
Svevidnom moći svijeta Gospodara, 

Što ljudski um nikad dostić ne može, 

Bez tvoje volje, svemožni Bože ! 

God. 1929. 

BUNJEVCIMA 


Bunjevče, brate ! 
Kraj sinjeg mora 
Znaš li gdje stoji 
Velebit gora? 

Vrleti silne 
K nebu se dižu, 
Srebrni vali 
Temelj im ližu. 

Velebit gora, 

Ponos Hrvata, 

Vazda nas sjeća 
Bunjevca brata. 

Pod njim bo zdravo 
Niklo je sjeme, 

Iz kog se razvi 
Bunjevsko pleme. 

Zato nam isti 
Jezik je bratski, 
Sladki i krasni 
Jezik hrvatski. 

Po njemu, brate, 
Jedna smo duša, 
Koja srdaca 
Kucaje sluša. 

Ti sada živiš 
Na dunavskoj ravni, 
Gdje brižno čuvaš 
Jezik svoj slavni : 

Najveće svoje 
Blago na svijetu, 
Djedova svoj ili 
Baštinu svetu. 

Dokle god bude 
Bunjevske krvi, 
Hrvatski jezik 
Bio ti prvi ! 

Vazda ga njeguj, 

Čuvaj i brani, 

Jeziku našem 
Vjeran ostani ! 

A onoj zemlji, 

Što dom ti dala, 

Ko pošten čovjek 
Reci joj : hvala ! 

God. 1908. 


ANTI STARČEVIČU 

(t 28. II. 1896.) 

Tužno danas osvanulo jutro — 

Prošlih ljeta na trinajsti lipnja 
Hrvatska se radovala Majka, 

Hrvatska se razkliktala srca, 

I Slaveć god svog Ante Starčevića. 

Danas k Tvome put nas vodi grobu, 
Slavni Starče, oče domovine ! 

Sveti grob Tvoj suzom zalijevamo, 
Pokoj vječni tužni Ti želimo. 

Slavni Starče ! Najsnažniji hrastu 
Patničkoga roda hrvatskoga, 

Smrt Te crna zemljom sastavila, 

Od drugova vjernih rastavila. 

Sto će sada bez savjeta Tvoga, 

Bez Tvog, Starče, srca velikoga, 

Koje vazda ljubilo očinski : 

Sitnu djecu — nadu uzdanicu, 

Čilu mladost — mlade pregaoce, 

Ko i vjerne drugove u radu. 
Primjerom si prednjačio svima : 

Nikad drugo zborit no istinu, 

Ljubit Pravdu — ćerku vječnog Boga, 
Sve žrtvovat a za domovinu. 

Ti umujuć o prošlosti slavnoj 
Mukotrpnog roda hrvatskoga, 

Živom riječi, nadahnućem svetim 
Podigo si Hrvatsku iz groba. 

Tvoje slavno, veličajno djelo, 

Sva hrvatska srca je uzneslo, 

Od djeteta do slomljena starca 
Svakog tvoje osvajalo geslo: 

Bog i Hrvati ! Hrvati i Bog ! 

Sva se braća bratski upoznala, 

Domovine spasu radovala . . . 

Trudno radeć od mladjanih dana 
Stvorio si djelo velikana. 

Već Slobodi pružali smo ruke, 

Kad s izdaje učestaše muke : 

Ti oboli, a u Tvojoj stranci 
Razkol strašan stvore sebičnjaci, 
Klevećući i samoga Tebe, 

Pred narodom da operu sebe. — 

Bog pravedan sudio već svima- 

Izmučeno tad se tijelo Tvoje 
Zaželilo vječnoga počinka, 

Pa u crnu sklonilo se zemlju, 

Koju kvasi suza sirotinjska. 

A Tvoj duh se vinuo u nebo, 

K blagom Sudcu sviju pravednika, 

Da se tamo za sve vijeke združi 
S dugim čislom hrvatskih patnika. 

Tvoja zvijezda, predhodnica sjajna, 

S neba sipa svoje jasne zrake 
Zabludjelim, da ih trajno vrati 
Na put Pravde, Istine, Poštenja : 

Bog to hoće, i žele Hrvati ! 

God. 1896. 

PRVO ANTUNOVO 
NA ŠESTINSKOM GROBLJU 

(13. lipnja 1896. pjevalo hrv. rad. pjev. dr. »Sloboda«) 


Trajni naš vodjo, Starčević Ante, 
Oče Hrvatstva, uzoru, naš ! 

Sto srca naša ovaj čas žele, 

Ti Starče mili, predobro znaš. 

Jer Tvoja duša s neba nas gleda. 
Vidi naš očaj, vidi naš jad, 
Hrvatsku što nam Majku predragu 
Ko težka mora pritište sad. 


Istinu, Pravdu, Poštenje Ljubav, 
Kroz cijeli Ti si sijao vijek ; 

Ti svakoj sili slavno odoli, 
Ponosno vijuć Slobode stijeg. 
Tvojega uma golema snaga, 
Tvojega srca zanos i kras, 

Sva Tvoja djela pomoću Boga 
Domaji našoj bit će na spas. 

1 Irvatsku ljubit, za nju pregarat 
Tebi najveća bila je čast ; 

Za narod svoj radit, trpiti, stradat, 
Jedina Tebi bila je slast. 

S ležaja smrtnog očinskom brigom 
Hrvatima zapis Ti ostavi svet: 
Djelima svojim dižite moral, 

Za ovaj, djeco, i onaj svijet. 

Ugasle tad si sklopio oči, 

Izpuniv dično žica svog put — — 
Šestinska gruda po Tvojoj želji 
Nagrada Ti je za sav Tvoj trud. 
Slava Ti vječna, počivaj mirno, 

I vjeruj u vjernost naroda svog, 
Koji kroz muke k pobjedi kroči, 
Jer nad njim bdije svemožni Bog ! 


DOMOVINI 

Domovino ! nikad riječi sladje 
Ljudska usta još izrekla nisu. 
Domovino ! Tvoje ime dično 
Vječni Bog u srca nam upiso. 
Domovino ! Ti uzoru bajni 
Najsvetijih mojih osjećaja, 

Ti po svemu, čim Te Bog nadari, 
Kruna jesi zemaljskoga raja ! 

Čarobni su tvoji zelen luzi, 
Milovidne plodne Ti ravnine; 
Divni Tvoji grozdni vinogradi, 
Velebne Ti gorde su planine. 
Tvoje šume — blago neprocjeno, 
Tvoje nebo — snivalište bajno, 
Tvoje rijeke — srebrni pojasi, 
Tvoje more — ogledalo sjajno ! 

Domovino ! Ti najdraža pjesmo, 

Sto iz duše pjesniku izleti; 

Iskro plamna, što svemožnim žarom 
Zna razplamtit srca zanos sveti. 

Ti najljepša medju ljepostima, 
Najmilija od svih svijeta draži, 
Kudagod mi noga svijetom krene, 
Misao moja samo Tebe traži! 

Domovino ! tješiteljko vjerna 
Gorke tuge, najcrnijeg jada; 
Začetnice novoga života, 

Novih misli, osnova i nada. 

S blagoslovnog svoga, Majko, krila, 
Ti nas kruhom svakidanjim hraniš, 
Bez razlike, dobre i opake, 
Mučeničtvom od nevolje braniš. 


Bezprimjerno mučeničtvo Tvoje 
Grozan plod je nesavjesnih čina, 
Kojekakvih talmi-rodoljuba, 
Neiskrenih Jugosla^janina, 

Čast Slavjanstvu, al’ Hrvatska naša 
Nij’ koljevka raznih Slavjanina, 

Već je majka samo nas Hrvata, 
Naša mila, sveta djedovina! 

Islandija, zemlja ognja, leda, 
Vulkanskimi razrovana trijesi, 
Svojoj djeci nadasve je mila, 

Prem nijedna dražest ju ne resi. 

Mila im je ona lava crna, 

Sto se zemlji iz utrobe diže, 
Premda plod im znoja krvavoga 
Nemilostno svojim žarom liže. 

Sveti su im ledenjaci vječni, 

S njih im srca zanosom se pune, 
Rumen-traci Sjeverne kad Zore 
Vrh bridova njihovih se rune. 

Sivi lišaj, borovica jadna 
Sav je ukras hladne Islandije ; 

Za tu pustoš sve su spremni dati, 
Vjerni sini domovine svoje. 


A Ti, zemljo, rodiljo Hrvata, 
Najslavnija u davnoj davnini, 

U mukama smrti se otimlješ, 
Krvnici su rodjeni Ti sini : 

One vječno gladne ulizice, 

O propasti što Ti vazda snuju 
I trun zadnji Tvojih povlastica 
Svom tobolcu bezdušno žrtvuju. 


Ali, Majko, ova čeljad jadna, 

Jednog dana još če tražit Tebe, 

Kad ju oni, kim Te sad izdaje, 

Ko scijedjen limun odbace od sebe. 
Tražit če Te i moliti šaptom : 

Majko dobra, milosrdna, prosti, 

Da u Tvom krilu — ležaj u najmekšem 
Pokoj nadju naše jadne kosti. 

A Ti, dobra, oprostit ćeš njima, 

Jer majka jesi, nad sve uzvišena, 

|er samo majka sve oprostit znade, 

I ljubit svoga — ma najgoreg sina. — 
Toj divnoj Majci, sestre, braćo moja, 
Poštenim radom viđajmo sve rane, 
Obnovimo joj ugled, veličanstvo, 

Da vječno sretne, vedre traje dane ! 

God. 1905. 


TRAJNA NADA 

Moja duša oduška si traži, 

Stog umorna tihi zaklon ište ; 

Moje srce počinut bi rado, 

Tek da nadje negdje pokojište. 

AV nikako ne mogu da smirim 
Uzburkana, plamna čuvstva moja, 
Dok te vidim, o Hrvatsko moja, 
Kako gineš s vječna nepokoja. 

Zbog tudjinca, koji se napreže, 

Što skorije da te u grob skuČi, 
Znadem, da ne tužiš. Oh, tvoj porod 
. Što sam sebe kolje, to te muči ! 

Domovino! Mučenice sveta! 

Da si sretna, ja bih mirna bila ; 
Tvoja sreća, slava i Sloboda 
Bajnim snom bi dušu mi ovila. 

Iz tog sanka da se tad nikada 
Moja duša k svijesti ne povrati, 

O zar ne bi slast to prava bila, 
Sretan biti, sretan umirati ? 

Divni sanČe, zavodljivi druže, 

Tko bi znao, što budućnost krije ! 
Zvijezda naše Hrvatske predrage 
Iz davnine utješno nam sije . . . 

Nakon bure zlatno sunce grane, 
Nakon kušnja svijetu Spas se rodi ; 

1 tebi će, ispaćena Majko, 

Dobra djeca utrt put k Slobodi. 

Pod njezinim tad ćeš moćnim štitom 
Krijepit svoja izmorena uda, 

I već nikad, Majko nad sve draga, 
Neće sudba lomiti te huda ! 

SUSED-GRADU 


Hladovi tim putem pod orašjem kitnim 
Uzpinjem se k vama, stijene razvaljene ; 
Možda će mi vjetar, što oko vas kruži, 
Vaših dana drevnih pričat uspomene. 

S bojazni tajnom k vam upirem pogled, 
Vi ostanci tužni velikaškog sjaja ; 
Mogućnika negda dom bijaste tvrdi, 
Danas vaši dvori zmija su domaja. 

Razpucane, crne, kočite se ovdje, 

Vihoru na udar i gromova trijesu, 

Bez obrane svake prkosite smjelo 
Oblakom olujnim i hršuma bijesu. 

Nekada u vama ko na račun pravde 
Sramotnimi čini mrčile se ruke : 
Gospodarom vašim prava slast jer bila, 
Bijednih svojih kmeta grozne gledat muke. 

Ko što negda oni sudili su kmetom, 
Tako zub vremena vama pravdu vrši : 

S ponositih vaših zidina i kula 
Za kamenom kamen ruši se i krši. 

Ne rese vas ploče ni uklade zlatne, 
Hladne ste i gole ko vaši stanari, 

Samo trnje pusto uz vas se privija, 

I bršljana grana za vas jošte mari. 

Gospodari vaši dičili se plemstvom 
Kanda naslov prazni ljude ljud’ma čini, 

A požude strastne trag im ostavljale 
U kolibah kmetskih i tamnicah tmini. 

Vlastela i kmeti, svi stvorovi božji, 

Pa razlika ako medj njima se znade, 

To plemić svog kmeta ko bližnjega svoga 
Iz neznanja k znanju privest imade. 

Nažuljene ruke uz učene glave 
Blagostanju općem otvaraju vrata, 

A tek ljubav da ih nesebična spoji, 
Odkrili bi rudnik najčišćega zlata. — 

U vaših dvorana dok moćni tudjinci 
Iz zlatnih pehara prolijevahu vino, 

Osvetni se dotle iz tamnica vapaj 
I patnika uzdah put neba uzvino . . . 

Udri ! Sijeci ! Kolji tu zagorsku paščad ! 
Tndjinski sluge kriještili su gradom ; 
izranivši na smrt zagorske seljake, 

U podzemlju smradnom mučili ih gladom : 

Ilening, gospa Urša i krvolok Tahi. 

Haj ! gdje li ste danas, vi silna gospoda? 
Gdje potomstvo vaše, o, bezdušni stvori, 
Živi li još tkogod od vašega roda? . . 

Sjeme vam i pleme srp pravde pokosi, 
Ali nam poštedi zagorca seljaka. 

Vas spominje povijest krvavimi slovi, 

Ista povijest slavi Gubca poštenjaka! — 

God. 1898. 

NOĆ NA MORU 


Ko nježni miris s pozaspalih ruža 
Velebni mir na svijet je pao taj ; 

Već nema vreve, zamrla je pjesma, 
Zanijemio jauk, usnuo je vaj. 

Ni jednog glasa nigdje čuti nije, 

Ni vesla pljusak, ni galeba let, 

Ni šturak svojom pjesmom se ne javlja, 
Nit’ vjetrić zrakom nosi uzdah svet. 

Tek sjajne zvijezde u svemira skladu 
Premilo trepte uz pastira svog, 

S visina tajnih ogledju se čarne 
U neizmjerju mora širokog. 

A sinji Jadran bezćutno i mirno 
Dubokim, težkim smirio se snom, 

I ne zna, kako nebesnice zvijezde 
Natruniše ga svojom divotom. 

Sa sure hridi zapanjeno zurim 
U tihu, blagu, mironosnu noć; 

Ne pojmim, sve što pogled mi zahvaća, 
Tek shvaćam, božja kolika je moć. 

U nebo zurim, a nebeske luči 
Svemira carstvom izmjenjuju hod, 

I sto ih svane, i bezbroj nestane, 

Ko šetalište božji da je svod. 

Tad opet k moru pogled mi se svraća, 

A nad njim vlada otajstveni mir, 

Ko da već nikad probudit ga neće 
Grozote bijes, da krvav slavi pir. 

Tko kreće zvijezde? Tko bijesne kroti vale? 
Odakle sav taj poredak i sklad ? 

Svevidni Bože, sve je djelo Tvoje, 

1 k Tebi šaljem smjernu molbu sad: 

Predobri Bože ! vidi krv i suze 
Sto Hrvatsku nam preplaviše svu ; 

Ta mi smo Tvoji, a Ti naš si Tvorac, 

O, daj se smiluj teškom našem zlu! 

Dobroti Tvojoj narod svoj izručam 
1 molim smjerno cijelom dušom svom: 
Pomozi, Oče, Hrvatima Tvojim, 

Da sami svoj si uredjuju dom ! 

God. 1907. 

RJEČINA (FIUMARA) 


S pećine vode mlaz se probija, 

Niz krš se ruši, ko zmija previja, 

I buši kamen, gudure stvara, 

Na putu svome sve ruši, obara, 

Štogod joj paci, da korito dube, 

Putanju vječnu da si izdube. 

Jednakom žurbom od svog postanka, 
Danju, noću bez odmorna sanka, 

Svedj napred juri utrtim tragom, 

Vijek stalnom voljom, čudesnom snagom, 
Koja pred ničim nikad ne preda, 

I sa svog pravca odvratit se ne da. 

Kroz kamen-živac pomamno srče, 

U borbi s njime kadšto posrče ; 

Od bijesa tada sva se uzpjeni, 

U škrapam tamnim ko žuč pozeleni, 

Pa vrtloge stvara, s kojih smrt zijeva, 

I šum strahovit daleko odmnijeva. 

Zaprijeke kada skrŠi i slomi, 

Bijes svoj utiša, srdjbu zatomi, 

Pa hitrim tokom sve dalje hrli, 

S žudjenim dragim da se zagrli : 
Jadranom sinjim, kom život daje, 

U krilu njeg’vom kad je nestaje. 

U vodu zureć borbi se divim, 

Pitajuć sebe: čemu još živim, 

Skršene snage, nemoćne volje, 

U čekanju praznom, dok bude bolje, 
Narodu momu, koj muku muči, 

Ko tudji sluga u rodjenoj kući. 

Bezsvijestna voda primjer nam budi, 

Sto bi sve mogli stvoriti ljudi: 

Ponosni gazde na djedovskoj grudi, 

Kada bi bili podpuni ljudi, 

Dužnosti svijestni i svojih prava, 

Obranom kojih stiče se slava ! 

God. 1931. 


ARKTURU 


Tebi se divim, 

Prekrasna, modruljasta zvijezdo, 
Sto neba prohodiš kruge. 

U svom si slobodna carstvu, 

Ti zemaljske ne poznaš tuge, 
Al’ čovjek — veleum svijeta, 
Udivljen što motri tvoj sjaj, 
Upoznav svu ništetnost svoju, 

U duši osjeti vaj. 

Čarobna zvijezdo ! 

Premnogi uzdah pun boli, 

Za tobom sjajnom naginje, 

Dok ti smjelim, bezbrižnim letom 
Presijecaš prostore sinje, 
Zamamno-blistavim traci 
Tamnu rasvijetljujuć noć. 

Da svijet te slobodnu vidi, 

I velju slavi ti moć. 

Tek znati želim, 

Tajnovita zvijezdo, komu 
Divotne prosiplješ zrake? 

Zar djevici kojoj sretnoj, 

Sanke da usnije lake ? 

II tavnoj, zamraćenoj noći, 

Njezin da otančaš mrak, 
Premilim, utješnim sjajem 
Božanski tvoj iskri se trak ? 

Ti drhćeš, zvijezdo ! 

Gdjekojem nedužnom sužnju, 

Kog težki izmoriše jadi, 

Tvoj blagi, umiljati sijevak 
Zar uzničke noći mu sladi ? 

IP možda sirotam plačnim 
Svoj mili darivaš sjaj, 

Da noć im prijatna, blaga, 
Svakdanji ublaži vaj ? 

Nebeska luči ! 

Za noći olujne, crne, 

Oblak te tmasti prikrije, 

Nu možda iza oblaka 
Zraka ti sjajnije sije. 

AP sužnja bez tebe ljuta, 
Čemerna zabuši kob : 

Njegova ćelija vlažna 
Hladan mu čini se grob. 

Prelijepa zvijezdo ! 

U vječnom carstvu Slobode, 

Ko kraljica neba izhodiš 
I noću jedinstvenim krasom 
Svemira bezkrajem brodiš — — 
O, zvijezdo, jesi li svijestna 
Najveći da krasi te dar? 

Sloboda iz tebe se sjaji, 

Odatle rajski tvoj čar ! 

God. 1900. 

MUČENICIMA 

ZRINSKO-FRANOPANSKOG RODA 

Na obali pokraj Save sjedim 
1 tok njezin zamišljeno gledim; 

Slušam žubor, vode talasanje, 

Šapat lišća, vjetra uzdisanje. 

Neka nujnost srca mi se hvata, 

Duh pritištu čuvstva nepoznata, 

Nešto želim, a te želje moje 
Ko roj pčela sve se više roje. 

Skrenem glavu . . . eto Sljeme milo 
Zeleni se mladom zakitilo, 

Pa sad k njemu pogled se otima, 

Da počine na dragim humcima. 

Medvedgrada stijene razvaljene, 

Večernjim su rujem ožarene; 

Niže crkva, do nje pokojište, 

Dragih naših sveto sahranište. 

K onom groblju dugi niz već ljeta 
Neprestano duh mi se zalijeta, 

I svedj srce napuni se žara, 

S dobrim Starim kad se razgovara. 

Sumi Sava, vrbinje se njiše, 

Ptice naglo zrakom proletiŠe, 

Noć dolazi, sve se na san sprema, 

A ja snatrim, za me sanka nema. 

Hladna Savo, koliko vijekova 
Ti natapaš draga mjesta ova? 

Sto li sve bi ti nam pričat znala, 

Dar govora kada bi imala ! 

Bezbroj tajna ti si u se skrila, 

More gorkih suza odplavila, 

Progonjenim ti si zaklon dala, 

Na dnu svom kad si ih zakopala. — 

Noć se spušta . . . Slušam romon Save, 
Pa se sjećam moje šumne Drave, 

Do nje lug&, u njem spomenika, 

Gdje pogibe ponos naš i dika. 

Stup izklesan od stanca kamena, 

Crna slova na njem uklesana, 

Spomenik je, što putniku zbori, 

Slavnog bana vepar gdje obori . . . 

Nije vepar . . . već dušmansko tane 
Iz zasjede zadalo mu rane, 

Od tad i nam svedj krvari rana, 

Sa gubitka junačkoga bana. 

Velik čini, slavan od poroda, 

Ban Nikola od Zrinskoga roda, 

Silni oro, što s čistih visina 
Razganjaše jata sovurina . . . 

S divske ruke izbiše mu žezlo, 

Srećom nije u bari ogrezlo ; 

Brat mu Petar shvati ga u ruke, 
Da nas štiti, da nam blaži muke. 

Sa sjevera te istočnih strana, 

Tad nagrnu čopori dušmana, 

Da unište našu stečevinu, 

Da nam otmu svetu djedovinu. 

■» 

Bane Petre ! hrvatskomu rodu, 

Ti si lavski branio Slobodu, 
Skupit htio uda raztrgana, 

Sva pod žezlo hrvatskoga bana. 

U tvom srcu Sloboda je evala, 
Njoj jedinoj duša se klanjala, 

Za nju svetu sve si svoje dao, 
Ženu, djecu, život žrtvovao. 

Tvoja žena, divna Katarina, 

Uz jedinca, preljubljena sina, 

U tamnicu bačena je bila, 

Gdje je vijek svoj tužno završila, 

Ko najveća svijeta sirotica, 

Za svoj narod prava mučenica. 

S groznih muka um joj potamnio, 
Očaj crni dušu joj slomio. 

Desetljetnu kćerku ti Zoricu, 

Mile majke sladku mazunicu, 

Majci s krila zvijerski ugrabiše 
I za uvijek s njom ju rastaviše. 

U samostan hladni ju smjestiše, 

Tu da gine bez svake miloste, 

Jer se Zrinsko mora zatrt pleme, 
Uništiti njegov rod i sjeme. 

Samostana pusta ćelijica 
Zorinog se teško dojmi srca . . . 
U samoći majčicu je zvala, 

Gorkim suzam blijeda lica prala. 

Iztrgnuta iz svojega svijeta, 

U žalosti provodila ljeta, 

Te najposlije bude opatica, 
Vječnog Boga skromna službenica. 

S duga plača oči joj slabile, 

Iz dan u dan sve više gasnule, 
Najzad mrak ih vječni prekrilio, 
Život težak još joj otežčao. 

Tvog Ivana, zjenicu tvog oka, 
Progutala tamnica duboka, 

U podzemlju dugi niz godina 
Vedar um mu zatirala tmina; 

Crna tmina i gamad bljutava, 

S koje strašna mučila ga strava, 
Dok se nije Usud smilovao, 

I um njegov sasvim pomračio. 

Bane Petre! Gnjusnih duša djelo 
Tebe slavnog kamo je dovelo? 

Sa stratišta tvoj se duh uzvimu 
Čist i vedar Bogu na Istinu. 

I tvom šuri, Krstu Frankopanu, 

Na stratištu s trupa glava panu, 

Od krvničkog prokletoga mača . . . 
Carska to bje za vjernost vam plaća. 

S tobom, bane, i draga Sloboda 
Od hrvatskog odbila se roda . . . 

A prastara naša kraljevina 
Posta bogalj, sužnja postojbina, 

Kud jastrijebi, gavrani i sove, 
Mučeničkim žuljevi se tove . . . 

Svud od Srijema do Jadranskog mora, 
Sodoma se stere i GomOra. 

Narod bježi s kuća i kućišta, 

Opustila tolika ognjišta, 

Polja prije zasijana zrnjem, 

Zarasla su korovom i trnjem. 

Vrijeme ide, a nevolja stara 
Krv izpija iz naših njedara, 

Odkad nesta vitežkih nam bana: 
Slavnih Zrinskih, gordih Frankopana. 

Dvjesta već je sedamdeset ljeta, 

S ovog što ih nestalo je svijeta, 

AU njihova dična uspomena 
Svetom krvi nam je zapisana. 


167 










Spomen vječna na njihove čine 
Nek nas digne do one visine, 

Smrt i život gdje su sve i ništa, 
Sustignuv se posred razbojišta, 

Kud ih sreća ii’ nesreća vodi 
K svetom cilju: narodnoj Slobodi! 


jer: 

,,Draže nam budi glas, ime, poštenje, 
„Neg zlato, srebro, sramotno življenje. 
„Na vik on živi, ki zgine pošteno !“ 


GODINA 1883 

(Pod prijekim sudom.) 

Na sve strane vojskom 
Zaprti su puti; 

Vojska sad upravlja, 

A to na zlo sluti. 

Zato srce moje 
Prepuno je jada, 

Zato bijedan narod 
S novih muka strada. 

Mračni zimski dani 
Dolaze sve bliže, 

A s njima sve veća 
Nevolja nas stiže. 



Žarko ljetno sunce 
Stare rane pali, 

S jesenskimi mrazi 
Glad u dom navali. 

Tužno proljet sviće, 
Jer svud bijeda ista 
Koju vjerno prati 
S oka suza čista. 

Za suzom se uzdah 
w S bolne trga grudi 
I širokim svijetom 
Bez utjehe bludi. 

O, hrvatska braćo, 
Jad nas spaja, tuga, 
Suze, bijeda, čemer, 
Boli i poruga. 

To su naši druzi, 

Sto nas svuda prate, 
To glazba, što bruji 
Kroz prazne pojate. 

Tamnice su pune 
Ponajboljih ljudi, 
Kukavelj ih tuži, 
Plaćenik im sudi. 

Krivokletnik vlada, 
Harač za se ište . . . 

Tko ne može dati, 
Hajd’ na muči li ste. 

To Hrvatu plaća 
Za junačke čine, 
i nagradjena vjernost, 
Za spas carevine ! 


HIMNA ZORI 

Na tjemenu krova stara 
Kućegazda oroz sjedi; 
Kukasti svoj kljun raztvara 
Pa u nebo sanen gledi 

Perje žuto oko vrata 
Kano zlato se odsijeva, 

A u repu zavinutom 
U zeleno se prelijeva. 

Sad je nogu protegnuo, 
Krila kljunom poravnao, 
Krestu svoju naherio 
I junački zapjevao: 

Kukuriku! . . . Kukuriku! . . . 
Sve susjedstvo da ga čuje, 
Da se bratski odazove 
I s njim skladno uzvikuje: 

Kukuriku! . . . Kukuriku! 
Cijelim selom da se ori 
Zbor oroza, kada pjeva 
Svoju himnu rumen zori. 


SLAVA IVANU GUNDULIĆU 

(K otkriću njegova spomenika 26. VI. 1893) 

O, Jadransko more veličajno ! 

Odkad tvoji nosili me vali, 

Odkad slušah tvoje glogotanje, 

Odkad vidjeh, gdje se divno grliš 
S Dalmacije obalama kršnim, 

S kojih miri ružmarin zeleni, 

Gdje se lovor prepliće sa mirtom, 

Gdje naranče i limuni zriju, 

Kud se palme uznosito dižu, 

Gdje svak kamen starom slavom zbori, 
Gdje kaktusi i aloji cvijetni 
Povjetarcem južnim uzbibani 
O ljubavnim zgodam priče šapću, 

Moje srce spokoj eno bije. 

Dalmacijo, zemljo vilovita, 

I otočje, krasna djeca tvoja, 

Koliko li Bogu jeste dragi, 

Kad vas kiti tolikimi čari ? 

Kažite mi, orijaške stijene 
I po njima starovječne kule, 

— Dična spomen okršaja ljutih — 
Sto vam priča ovo more vaše, 

Kad po vama bukom se raztače, 

Kad o vaše razbija se hridi, 

Kad raztvara rasrdjene vale, 

Ne bi I 7 koju žrtvu progutali ? — 

Kažite mi, vi tamni borici 
I vi skrovne uvale i drage, 

Na ljubljenje da V vas snubi more, 
Plahim srhom k obali kad breca, 

U zagrljaj kanda svoj vas žudi? — 

Kad mi od vas nema odgovora, 

Ti mi kaži, more zagonetno, 
Junačkih li zar nam predja kosti 
Nisu našle mirnoga počinka 
U dubinah tvojih neizmjernih 
Pa se dižu ? . . . ili krvca vrela, 

S koje često po modrini tvojoj 
Krvave su stvorile se plohe, 

Uzmuti se, ne bi li površjem 
Zaigrala i na djela slavna, 

Koja Bog nalaže, uspavana 
S duga sanka srca probudila ? — — 

Slušajući ševeljanje tvoje, 

Očarana tvojim veličanstvom, 

Sva u vlasti lakokrile mašte 
U minule zanesoh se dane, 

Da pred dušom uskrsnu mi slike 
Sretnog doba — prvog mladovanja 
Bajni snovi, što ih mašta stvara. 

U zanosu, blaženom ganuću, 

I u rodne zanesoh se strane, 

Medju ruže, gdje mi proljet evala, 
Gdje me majka srcu privijala ; 
Medju ruže, moje miljenice, 

Kojim tajne povjeravah čežnje, 
Kojim šaptah svoje nade sladke, 
Gdje su moji rumen-uzdisaji 
Zamirali na lahorca krili. 

Nešto rajska još neoćućena 
Ko srh laki prostruji mi bićem, 

I uživah neizrečne slasti, 

Na pučini, u noćnoj tišini. — 

Sa palube golemoga broda 
Motrih tebe, more nedogledno, 
Mjesečinom sjajnom osvijetljeno, 
Zlatnim zvijezdam divno natrunjeno. 
Gledah tebe, kad jutarnje nebo 
Zarudilo sa posmijeha zore, 

Kad je mlada stidljivo izašla, 

Da u tebi ogleda si lice. — 
Promatrah te, kad podnevno sunce 
U dubine prodiralo tvoje, 

1 svojim te milovalo traci 
Ko ljubavnik željan cjelivanja. — 

Ja te vidjeh, o nestalno more, 

Kad se tvoje zavodljivo lice 











S čista mira zacrnilo tako, 

Kano duša podlog izdajice. — 

Ne pojmim te, more tajinstveno, 
Kada bijesniš, ni kada si mirno. 
Svaka sila u svesilja carstvu 
Igračka je prama tvojoj snazi: 
Smrtnom stravom lomiš i pustošiš, 

1 rgaŠ, nosiš, haraš ljudsku muku 
Nesmiljeno, jer ti, strašna vlasti, 
Nemaš srca, neznaš smilovanja, 

U bezkrajnom užitku Slobode. 

Oj, Slobodo! nekušana srećo, 
Poželjena nad sve ine slasti! 

Ko što negda Hrvatskoj si evala, 
Kad ćeš, sveta, opet procvjetati? 

Kad je Hrvat — prevaru ne sluteć - 
S himbenim se pobratio svijetom, 

Na kraljevsko obzorje tad naše 
Oblačine nadvile se tmaste, 

Na Hrvatsku crn se slegao mrak . . 
Osam stotin davno prodje ljeta, 

Sto te nesta, o Slobodo sveta, 

Moga roda nesudjena diko! — 

Brod naš hrli; mironosnu noćcu 
Rumena je zamijenila zora, 

Rumena ko djevojačko lice, 

Ozareno s ljubavnih cjelova. 

Za zoricom sinulo je sunce 
Zeženijem ukrasujuć zlatom 

Modro more, gdjegod navraskano, 
Zapuhaji svježeg povjetarca. 

Pučinom se parnjak smjelo suče, 
Med otočjem morem razasutim, 

Ko da vidim razštrkano stado 
Na ogromnoj travnatoj livadi. 

Ko po svili, po morskoj razini, 
Pogled mi se u daljini gubi, 

Gdje iz mora, ko maglu vrh gore 
Slavnog Visa oris razabirem. — 

O, junaci, pod mogilom tamo, 

Smrti gdje ste u naručaj pali, 
Braneć divski svoju rodnu grudu, 
Tišti Ii vas ta zemljica sveta? 

O, lako vam bilo poginuti, 

Domovini život žrtvovati! 

Nad grobom vam čempresi se njišu, 
U krošnjama slavulji biljišu, 

AP im pjesma tužno odjekuje, 

Kan da mrtvu braću oplakuje. — 

Vrijeme hiti a velebno sunce 
K zapadu se već je naklanjalo, 

Razlijevajuć prije ugasnuća 
Cisto zlato svoga preobilja 
Golim stijenjem silnog Biokova 
I plavilom bezkrajnoga mora. 

U tom sjaju, čaru, veličanstvu 
I blagosti južnog predvečerja 
Kule Srdja spaziše mi oči; 

Kule Srdja — prastara čuvara 

Dubrovnika, slavom ovjenčana, 

Koji pod njim snažna širi krila, 

Prkoseći buram i oluji. — 

U slobodnom nekoć Dubrovniku, 

„Sjajnoj kruni hrvatskih gradova 1 *, 

Našla vila pobratima svoga 
Div-pjesnika, Gundulić Ivana. 

Dobra vila njemu govorila: 

Pobratime Gundulić Ivane, 

Slobodnoga Dubrovnika dika 
Ko i cijelog hrvatskoga roda, 

Daj propjevaj skladno, uznosito, 

Gordo, žarko, ljubko, plamenito, 

O Slobodi, krasnom božjem daru. 

Pjesnik svoju poslušao selcu, 

Pa na žalu Jadranskoga mora, 

Izpod grana zelena lovora, 

U mirluhu mirte, ružmarina, 

Cedara i milmirisnih bora, 

Iz srca mu vinula se pjesma, 

Divan poklič Slobodi božanskoj : 

„O, lijepa, o draga, o sladka Slobodo, 

Dare, u kom sva blaga višnji nam Bog je d’o, 
Uzroče istini od naše sve slave, 

Uresu jedini od ove Dubrave ; 

Sva srebra, sva zlata, svi ljudski životi 
Ne mogu bit’ plata tvoj čistoj ljepoti !“ 

Dubrovniče, meto mojih misli ? 

K tebi moje letile su misli, 

K tebi vječna zanosila čežnja, 

Na dohvatu sad sam mojih želja ! 

Laganije naš brod već sad kreće, 

K pristaništu ponosan zakreće. 
Kano djeca za majčicom dragom 
Za njim plove „Zagreb 14 i „Dinara 41 , 
„Vis 44 i ,11 rvat* 4 i „Neretva 44 stara, 
Trobojnicam novim nakićeni, 
Množtvom ljudi uprav prepunjeni. 

I brodice svud se plele male, 
Crven-kape u zrak se hitale, 

Svale oduška svome čuvstvu daje, 
Svako lice s radosti se sjaje. 

Na „Zagrebu 44 glazba zasvirala, 

S našeg broda pjesma odjeknula : 
„Glasna jasna od pameti 
Preko dola, preko gora, 
Hrvatska nam pjesma leti 
Diljem našeg sinjeg mora . . 
Uzhit, radost sve na noge diže, 
Dubrovniku čim stigosmo bliže. 

Na obali sila svijeta stoji, 

Mili Bože, tko da ih prebroji ! 

Svak kucaje svoga srca sluša, 

I svi lclikću kao jedna duša: 

Dobro došli, braćo naša mila ! 
Sretno stigli iz Hrvatske gornje 
S prijestolnice sviju nas Hrvata ! 
Dobro došli kršni Hercegovci, 

Sto „Dinara 44 k nama vas prebaci ! 
Dobro došli šeher-Sarajlije ! 

Otočani i Bokelji smjeli, 

I Zadrani, cvijet naš neuveli ! 

Dodro došli Splićani premili, 
Makarani, Šibenčani čili ! 

Dobro došli Kaštelani divi, 

Trogirani, sokolovi sivi ! 

Dobro došli Uskoka potomci, 

Drevnog Senja dični prvoborci ! 

Dobro došli Istrani nam mili, 

Slobode se kod nas naužili ! 

I vi „Bratje s planinske Hrvatske 44 
Amo sad na grudi naše bratske! 

Amo i vi iz zagorskih strana, 

Braćo draga, srcem milovana ! 

Dobro došli! ječile su gore, 

Bolje našli ! odvraćalo more. 

I tisuće hrvatskih srdaca 
Jedna misao svezala je tada. 

Svi se grle, vlažne oči sjaju 
U tom divnom bratskom zagrljaju. — 

Nepregledna povorka se niže, 

U Dubrovnik na Poljanu stiže, 

Gdje se klanja kipu Gundulića, 
Uzvišena pjesnika Slobodi. 

Nu tek sutra prava bit će slava, 

A sa slavom i množtvo pozdrava, 
Slaveć onog komu čast i dika, 

Uz odkriće njegva spomenika ! 

I taj sutra veselo osvanu, 

More i kraj raduju se danu. 

S vedrog neba zlatno sunce sijeva, 

S modrog mora bajno se odsijeva, 

Ko dragulji da je natrunjeno, 

I biserom sitnim izvezeno. 

Ranom zorom puške pucketale, 

I prangije slavu naviještale. 

Sav Dubrovnik odiše milinom, 

Dajuć počast svome prvom sinu. 
More ljudstva točilo se gradom, 

I sve pjeva s najvećom nasladom : 

„Planula zora, svanuo dan ? 

Sve se iz noćnog mrtvila budi, 
Zbacimo i mi stoljetni san . . . 
Budimo jeduom podpuni ljudi, 
Ustajmo braćo, sada je čas, 

Da nam se naše očinstvo vrati, 
Uz nas će biti, voditi nas : 

Bog i Hrvati U 

Cim taj „sutra 14 sve urodi Bože, 

To riječima izreć se ne može . . . 
Množ vijenaca srebro-zlatnih bilo, 

K spomeniku sve se donosilo, 

Znak harnosti našem velikanu, 
Slavljeniku : Gundulić Ivanu. 

Ponajljepši s prijestolnice b’jaše, 
Hrvatice što ga darovaŠe, 

A čast meni u dio je pala, 

Da pjesnika s njim sam ovjenčala. 
Množ značajnih tu je riječi palo, 

Srce s srcem tu se povezalo, 

1 sve samo jedna misao vodi: 

Krčit pute k prastaroj Slobodi. 

U radosti, presladkoj dragosti 
Dosele nam prolazili čaši, 

Kad najednom čete divljih lica, 

Ko skupina crnih izdajica, 

Tu se stvori s oružjem o pasu. 

S onu stranu Lovćena su došli, 

Prele Straduna izazovno prošli, 

Ko da kavgu zametnut su htjeli. 

AP pred množtvom plamenih Hrvata, 
Svijestnih, da u svojoj su kući, 
,,ČibukaŠe“ strah spopade ljuti, 

Pa svak samo okom povaljuje, 

Čibuk stišće i ,,junački“ šuti. 

Došli jesu, da ometu slavu, 
Nepoćudnim da odrube glavu, 

AP nakana ostala im pusta, 

Izmakla im napojnica tusta. 

Nestalo ih s Dubrovnika skladna, 
Kano da ih progutala magla. — 

* 

* * 

Slavlje prodje, dan povratka dodje. 
Milo more, zrcalo Slobode! 

Bajna noć te opet obavila, 

A ja u te sa palube zurim, 

Slušajući pluštanje valića, 

Oko broda što se razigrali. 

U noć gledam, a mišlju prebiram 
Sve, što moje vidjele su oči 
I što moja usisala duša, 

Da za uvijek to mi u njoj živi. 

Sklapam vjedje, da zornije vidim 
Cvjetni Lopud u zatišju milom 
I bokežke vrletne planine; 
Kaštelanska vinorodna polja, 

1 gradiće morem nanizane. 

Sklapam vjedje, a misao hrli 
Svetim prahom solinskih Mirina, 

Kud mi plaho kročila je noga, 

Gdje svom dušom molila sam Boga 
Za slobodu roda potlačena. — 
Sklapam vjedje, ne bi P sanak tihi 
Umorne mi osvježio oči, 

Uzbudjeno umirio srce 
I pred oči dočarao sliku 
Nekoć slavnog Duvanjskoga polja. 
Ali sanka niti za lijek nije, 

Samo mašta čarne slike stvara, 

Čarne slike,‘jednoć istinite. — 

* 

■¥ * 

Osam dana sreće, uživanja, 

Osam dana rajskog plandovanja 
Po Jadranu mnogo spominjanom, 

Ali nikad dosta opjevanom. 

1 dan zadnji na njemu nam svanu, 
AP tog dana sunce ne ogranu. 

Sivo nebo krupne suze roni, 

Morem val za valom se nagoni, 

Brod se ljulja, na sve strane njiše, 
Vjetar urla, cvili i uzdiše, 

Brod u luku riječku već ulazi, 

S bogom more, Dubrovnik pozdravi! 


181 





HIMNA PLITVIČKIM JEZERIMA 


Šumite, vode jezera bajnih, 

Plitvica naših božanski kras; 
Sumorom svojim slavite Boga, 
Ljepotom k sebi zovete nas! 

S razpraha vaših bezbrojnih kapi 
Nebeskih duga bliješti se sjaj; 
Stoljetne jele s vodama vašim 
Zemaljski tu nam stvoriše raj! 

Plitvice skromne, u vaše krilo 
Najveću lijepost s obilja svog 
Čudesnom snagom stvaranja svoga 
Svemožni vam je sasuo Bog! 

Slapovi vaši gruvaju, buče, 

Pjevaju himnu gospodu svom; 
Zapanjen Hrvat sluša i moli: 
Gospode, štiti sveti naš dom! 

Sumite, vode jezera divnih, 

Plitvica naših božanski kras, 
Sumorom svojim hvalite Bogu 
Za čare, kojim’ obdari vas! 

Ponosne jele, prignite krošnje 
Dubokom hvalom Gospodu svom, 
Slapovi bučni orljavom svojom 
Grmite kao nebeski grom: 

Slava Ti vječna, Gospode Bože! 

Kraljevstvu Tvomu najveća čast! 
Mudrošću svojom čuvaj nas, Oče, 

Tvoja nad nama nek bdije vlast! 

God. 1940. 


ČEŽNJA ZA ZAVIČAJEM 


O, poleti, pjesmo vjerna, 

U moj dragi rodni kraj, 

A sa sobom, daj, ponesi, 
Vrelog srca odisaj. 

U Varaždin kada stigneš, 
Nemoj časit niti čas, 

Nego skokni, kud te šalje 
Moga srca tajni glas. 

Pozdravi mi kuću bijelu, 
Gdje ugledah božji dan, 
Gdje mi mlada duša snila 
Djevojački zlatan san. 

U cvijetnjaku cvijeće, ruže 
Krasile su život moj; 
Svakom cvijetku, svakoj ruži 
Ti utisni cjelov svoj. 

NA DRAVI 


Pozdravi mi ,,Baštu a staru, 
Sladki spomen srcu mom, 
Dični bedem „Starog Grada“ 
Ovjenčanog lovorom. 

Pozdravi mi šume, njive, 

Hrle Drave smućen val, 
Pozdravi mi ravna polja 
1 razcvjetan dravski žal. 

Pozdravi brežuljke kitne, 
Vinorodan divni kraj, 
Gradine i crkve bijele, 
Plandovanja moga raj. 

I na ,,Cintor“ se zaputi, 

K miloj majci, ocu mom, 

Pa im šani, da im spomen 
Čuvam vijek u srcu svom. 

Tamo su i prijatelji 
Iz djetinjstva dalekog — — 
Susresti nijednog nećeš, 

Sve već k sebi pozva Bog. 

Sutra pjesmo, pratit ću te 
U moj dragi rodni kraj, 

Da još jednom za života 
Vidim sladki zavičaj ! 


O, kako mi godi Drave Šum, 
Sto naglo u dalj se gubi, 

1 njezin virovit, bučni tok, 

Sto rodnu mi obalu ljubi. 

Topola starih srebrni list 
Nada mnom sumorno švaŠti, 
Sa vrtloga strujom tjeranih 
Na suncu pjena se lašti. 

Iz lugova gustih ptica poj 
U moje toči se grudi, 

I spomeni davno iščezle, 

U život novi sad budi. 

Obalo, drago sjećanje ! 

Gle, tu sam opet sada, 

AF s drugim misli, utisci, 

No kada bijah mlada. 

U rasvanuće mladosti 
Ubirali tuda cvijeće, 

1 mišljah, da je cio svijet 
Perivoj vječne sreće. 

AY danas cvijeće ubavo 
Tek mojem oku prija, 

Dok dušu mori teška bol, 

I ljuti jad previja. 

O, mila rodna obalo ! 

Očinska draga polja ! 

Tudjinu vas izručila 
Podlost i samovolja. 

Po vama tudjin širi se, 

Ko gazda svoj na svomu, 
Otimljuć, što se otet da 
Hrvatu nesretnomu. 

Sa krvožedna pogleda 
I pas pred njime bježi, 

Kad groznim glasom urlat zna, 
Ko divlja zvijer da reži : 

Sta Hrvat, bosjak kukavan, 
Sta ima on da pita, 

Dok su mu djeca gingava 
Zganaca toplih sita. 

Pa tko je, što je Hrvat taj, 
Kog moja milost hrani ? 

Zar on je možda sposoban, 
Da koga od zla brani? 

Pa taj da bude slobodan, 

I čašćen kao čovjek ? 

Ne, nikad ! ovaj mora skot 
Robovati mi dovijek ! 

Tudjinac tako s prezirom 
Moj dobri narod vrijedja, 


Gdje može, još i kajiŠem 
Sara mu trudna ledja. 

A moje srce cijepa bol 
I Pravdu vječnu zove : 

O, Bože ! kad ćeš narod moj 
Izbavit kušnje ove . . . 


Valjaj se, rijeko smućena, 

Nu štedi obalu milu, 

Hrvata prvi na njoj kralj 
Dušmansku slomi silu. 

God. 1902. 

NAŠA ZASTAVA 


Hrvatsku našu zastavu svetu 
Ko jedna duša poštujmo svi! 

I'od njenim stijegom na okup, braćo, 
Da slobodan narod budemo mi. 

Do sada spremni svakom poslužit, 

Za tudje svadje lijevasmo krv, 

Za tudju korist žuljismo dlane, 

Lomeći tijelo ko nevoljni crv. 

Tudjinu vazda bolji no sebi, 

Sramotni jaram vučemo sad; 

Za naše mnoge krvave žrtve 
Stiže nas ruglo prezir i jad. 

S udesa ljuta cvilimo gorko, 

Ali još teže čeka nas zlo, 

jer nismo dobri patničkoj Majci, 

Ne ljubimo dosta rodjeno tlo. 

Tudjeg gospodstva zar još nije dosta? 
Kuda nam nesta ponos i čast? 

Zar svaki došljak, kom se prohtjede, 
Smije nad nama vršiti vlast? 

Narodi ini ko zjenu oka 
Narodni biljeg čuvaju svoj: 

Zastavu svoju, pod kojom svijesno 
Za svoja prava hrle u boj. 

Vlastita svim je zastava sveta, 

Tudjoj tek dužnu davaju čast; 

A kod nas tudja zar zato se vije, 

Da viteškog bratstva osjećamo slast? 

S ljubavi silne arpadska braća 
S kostiju mozak šišaju nam . . . 

Hrvati! je V vam ugodno čuvstvo 
Takvoga bratstva osjećat plam? 

Kad na to mislim, pest mi se grči, 

Duša se muti, mori me stid, 

Od jada riječ mi staje u grlu, 

Žuč mi uzavre, mrači se vid. 

Nasilje tamo, nevjera amo, 

Izdane crna bije nas kob, 

Kese nam prazne, niječu nam ime, 

Žive nas hoće svalit u grob. 

Zastava tudja u našem domu 

Nasilja kletog očit je znak- 

Hrvati, gdje ste? . .U domu svomu 
Prevlasti svakoj zbrišite trag, 

Da nam uskrsne kraljevstvo staro, 
Sužanjstva sramnog nestane noć . . . 
Dignite glave! Budite ljudi! 

Domaji kraljevsku vratite moć! 

Hrvatska naša zastava sveta 
Srdaca nek vam razgara plam, 

U borbi za čast rodjene grude 
Pravedni Bog će pomoći nam! 

Komiža, na Staru godinu 1903. 

RAZMIŠLJAJI 

Ko težki uzdali sparnog ljetnog dana 
Sumornost neka sapinje mi uda, 

Jer jad i čemer svakdanja nam hrana, 
Uz mržnju zloba susreće nas svuda, 
Hineći mrzko, rane da previja, 

A otrov cijedi ko ljutica zmija. 

O, sanci moji, što ste -negda toli 
Čarobnim kistom slikali mi žiće ! 

Sve vaše čare zamijeniše boli, 

U gorkoj tuzi vene moje biće, 

Jer nebo naše svud zastire tmuša, 

Kroz nju ne vidi ojadana duša. 

Ne snivah nikad o bogatstva sjaju, 

Jer takva sreća za me sreća nije ; 

Nu otačbini pomoći u vaju, 

Da sunce sreće nad njom se prelije, 
To bješe izkon mojih osjećaja, 

Tu meta moga snivanoga raja 

Sad muke mučim, domovino moja, 

Sto nesklad lomi tvoju snagu vitu, 

Sto bič nepravde šiba lica tvoja, 

Sto tužna sklanjaš glavu ponositu, 

Jer stid te mori, što te majkom zovu, 
Ki lakomi su na krv Abelovu. 

O, domovino, žrtvo lakomosti, 

Tolikih tvojih bezduŠnih sinova ! 

Ti dobra, svima znala si oprostit, 

Što bijedna osta bez sigurna krova, 
Bez krune svoje i bez stare časti, 
Izdana tudjoj milosti i vlasti. 


Ko gladni vuci vrebajuć za plijenom 
Himbena čeljad tobom se provlači, 
Neukih oči zastirući mrenom, 

U jaram svoj da nemilo ih skvači, 
Nesvijestrio od njih stvarajući roblje, 

Da s njim Hrvatsku pretvore u groblje. 

„Hrvatska Ženo“! Ti si digla glavu, 

Da Majci svojoj gorke brišeš suze ; 

Za njenu staru da se boriš slavu, 

S nje skidaš lance mučeničke uze, 

Al’ duh odpora u tebi se lomi, 
Podležuć zloći, što hoće da te slomi. 

Dvadeseto već nama sviće ljeto, 

Što apoštolski službu vršiš svoju ; 

Od tad se nada mnogo ugasilo, 

I krvi mnogo prolilo u boju . . . 

Ta sveta krv je pomoć tvoju zvala, 
Tom zovu ti si vijek se odazvala. 

O tebi glas se pronio daleko, 

S ljubavlju tvoje spominje se ime ; 

Ko krilo majke srce ti je meko, 

Za narod živiš, muke dijeliš s njime, 
Što zavist crna ne može podnijeti, 

Pa snuje, kako da ti se osveti. 

„Hrvatska Ženo“! svojom misli glavom, 
I ne daj oči da ti zastre mrena ; 
Prividnom ne daj varati se slavom, 

Ta ljudska slava tek je privremena; 
Već srcem pregni smjelo glavu nosi, 
Hrvatstvu služi, njime se ponosi ! 


1 bo š de tv °j u blagoslovit muku, 
Izliječit naše otvorene rane, 

UNad Majku našu svetu podić ruku, 
Dopustit suncu zlatno da joj grane ; 
A ljubav čista svim kad vodič bude, 
Svevišnji sve če nagraditi trude ! 

KRUH NAŠ SVAKDANJI 


Za lagodan život ili pusto zlato, 

Za haljine kitne i naslove prazne, 

Na pazar čast se nosi, gubi se duša, 
Nezasitne da se želje smire razne. 

S nepresušna vira želja taštih, griješnih, 
Tko se užit hoće nepotrebnih slasti, 
Užitkom će mednim raztrovati srce, 
Otrovano srce raztakat će strasti. 

Na koraku prvom našega života 
Molitvu najljepšu tepala nam usta; 

Za kruh svakidanji molismo se Bogu 
1 ta prošnja nikad ne osta nam pusta. 

Sve nam bilo dobro, milom Bogu hvala, 
Dok se išlo putem naših starih majka; 
Nu ,,kultura“ nova odkad prevlast steče, 
Lijepi nauk majka tek je smiješna bajka, 

Zadovoljni da smo kruhom svakidanjim, 
Nestalo bi želja, što nas robljem čine; 
Ideali mrtvi uskrsli bi opet, 

Da nam slade život sada pun gorčine. 

PRVA MOJA PJESMICA 


GLOGINJEM I TRNJEM 


Oj, danice, zvijezdo čarna, 
Sto razbijaš noćnu tamu, 

Na jutarnjem putovanju 
Vidjevam te vazda samu. 

AF za tobom svedj uliadja 
Blagi tračak mlade zore, 
vSto dragušno provirkuje 
Iza dalke zelen-gore. 

Na susretu s njim zadrhćeš 
Kao stidna djevojčica, 

I problijediš, da izčezne 
U hip jedan sjaj s tvog lica. 

Zalud tada tebe tražim 
Po nebeskih sjajnih dvori, 
Vidim sunce nebo plavo, 

AF ti, zvijezdo nisi gori. — 


Starost mi krvcu ledeni 
I srca guši mi plam; 

Na dušu težko mi pada 
Te jedva još misliti znam. 

Pamćenje sjajno se gubi, 
Snažan me ostavlja vid, 

Tu sam još kao uz more 
Valovjem izprana hrid. 

Mladosti maštanje čarno 
Casovit bio je san, 

Sto dodje i prodje brzo 
Ko divan sunčani dan. 

Stazama posutim cvijećem 
lzbujao glog i trn, 

A sunce, što žarko mi sjalo, 
Prekrio oblak je crn. — 

Devetnajsto cvalo mi ljeto, 
Kad muža upoznali svog, 
Malo već tjedana zatim 
Za uvijek sveza nas Bog. 

Mužu svom ne samo žena 
I vjeran bila sam drug, 

U borbama, kojih sve veći 
I širi bivaše krug. 

Pero mu bila je sablja, 

Živa riječ bridki mač, 

S ovim je oružjem smjelo 
Sjekao korov i drač . . . 

Borba za hrvatska prava 
Njega mi svali u grob, 

I krov mi nad glavom ote 
Ta ista nemila kob. 

Ostali bez muža i krova, 

S nedorasla sina dva, 

A borba ko avet strašna 
Svud na me se cerila, 

Da raljama svojim groznim 
lz srca pije mi krv, 

I život pusti raztače 
Ko stablo podmukli crv. 

Za težkili, očajnih dana 
Nemilu sazivah kob, 

S jedinom željom što prije 
K mužu svom leci u grob. 

A I’ život — nesmiljen gazda 
Nad svijetom što ima vlast, 
Ledeno reče mi; „Uztraj ! 
To traži od tebe čast. 

Uztraj i uporno radi, 

U radu naći češ spas, 


Pa valjda jednom i tebi 
Bolji će kucnuti čas. 

Djeca ti postat će ljudi, 

1 možda svoji na svom ; 

Uz sina odmor ćeš naći, 

U miru uživat svoj dom. —‘ 

I radeć uztrajno, mučno, 

Za danom tekao dan . . . 
Cesto me lomio umor, 

A oči sklapao san. 

Napor mi ipak ne skrši 
Odpornu, žilavu čud, 

Za djecu, Hrvatsku dragu 
Ne štedih vrijeme ni trud. 

Tako je nadošla starost, 

Sad sama stvaram si sud, 

U što sam trošila snagu, 
je T ploda donio trud ? . . . 

Bezbrižnu provodili starost, 
Uz predragog Tomicu mog, 
Sad Usud i njega ote 
Iz naručja majčinog — — 

Za uvijek ode moj Tome 
K ljubljenom ocu svom, 

U groznu pretvoriv pustoš 
Do jučer topli naš dom. 

Usude! jesi V bar sada 
Tvoju zasitio strast, 

Iskaliv nadamnom jadnom 
Svu svoju okrutnu vlast? . . . 

Usude! nemoj da griješim, 
Iskreno kaži mi s tog, 

Možda po Tomicu moga 
Tebe je poslao Bog; 

Bez dugih boli i patnja, 

— Kad već je morao mrijet — 
Ko cvijetak ofuren mrazom 
Naglo taj ostavi svijet. 

Tako te, sine moj sladki, 
Mnogi bar ne stignu jad, 

Idući pravcem tvog oca, 

Uz koga počivaš sad. 

Ti nikad pokleko nisi, 

Ma pratio Udes te hud . . . 

Ja tebe i oca ću slijedit, 

Ma šatro Život me krut. 

A1’ znat ću da življah pošteno, 
Nit ću se kajati s tog, 

A jesmo li radili pravo, 

Vječni će sudit nam Bog! — 

OPAZKA. 


Da predusretnem prigovorima glede mog zastar¬ 
jelog pravopisa, rado priznajem da nije skroz na skroz 
jedinstveno proveden s razloga, što sam ja učila pisati 
u vrijeme kad nije vladalo pravilo „piši po sluhu“, nego 
po starim slovnicama, što su kasnije neki naučenjaci 
prema Maretićevom nahodjenju mijenjali, pretvarajući 
sasvim nepotrebno bup, dut, zusi tako dalje, 
protiv čega su se odlučno borili tadanji priznati hrvatski 
književnici i pjesnici, smatrajući te novotarije pogibelj¬ 
nim dodvoravanjem onam’ onamo, na štetu našega 
krasnoga hrvatskoga jezika i tada već ustaljenog pravo¬ 
pisa, protiv česa silom prilika i sama nehotice gdjegdje 
pogriješim. 


M. K. 

